BELANJAWAN 2023 DAN TARIKH PRU15

Mesyuarat Ketiga Penggal Kelima Parlimen ke-14 akan bermula pada Isnin 03 Oktober 2022 hingga 29 November 2022.
Mesyuarat tersebut mengambil masa selama 32 hari.
Pada Jumaat jam 4.00 petang 07 Oktober 2022 akan dibentangkan Belanjawan Kerajaan Persekutuan Malaysia bagi tahun 2023.
Sebuah Kerajaan Persekutuan yang bertanggungjawab akan membentangkan Rang Undang-undang Belanjawaan tahun 2023 pada 7 Oktober 2022 diikuti dengan perbahasan di Dewan Rakyat sepenuhnya di peringkat dasar dan Jawatankuasa bagi setiap Kementerian.
Selepas perbahasan perlu dijalankan pengundian bagi setiap Kementerian dan Belanjawan keseluruhan Negara juga adalah wajib dijalankan undian supaya RUU Perbekalan atau Belanjawan 2023 itu selepas diluluskan oleh Dewan Rakyat akan dibentangkan untuk kelulusan Dewan Negara sebelum menjadi Undang-undang.
Proses ini mengambil masa sehingga ke bulan Disember 2022.
Ini bermakna pilihanraya umum ke-15 hanya boleh diadakan pada tahun 2023.
Sebaliknya, bagi sebuah Kerajaan Persekutuan yang tidak bertanggungjawab, ia akan membentangkan Belanjawan 2023 pada 07 Oktober 2022 dan beberapa hari kemudian sebelum dibahaskan dan diluluskan Perdana Menterinya menghadapi Yang diPertuan Agong untuk membubarkan Parlimen bagi mengadakan Pilihanraya Umum ke-15.
Kerajaan yang tidak bertanggungjawab itu akan membentangkan Belanjawaan untuk pilihanraya dengan segala gula-gula dan janji manis untuk memancing Rakyat supaya mengundi mereka.
Kerajaan yang tidak bertanggungjawab itu tidak peduli dengan kemungkinan besar banjir monson yang akan berlaku pada bulan November dan Disember nanti.
Kerajaan yang tidak bermoral itu akan bentangkan Belanjawan Negara bersifat sandiwara dengan tujuan hanya untuk mendapatkan undi Rakyat dalam pilihanraya umum pada musim banjir.
Apabila Parlimen dibubarkan sedangkan Belanjawan tahun 2023 yang dibentangkan tetapi belum diluluskan maka semua prosiding sidang Parlimen itu hanya jadi wayang sahaja untuk menipu Rakyat.
Jika senario ini benar-benar berlaku, maka
Selepas PRU-15 nanti Rang undang-Undang Perbekalan 2023 (Belanjawan) perlu dibentangkan semula oleh Kerajaan Persekutuan yang baru.
Dari segi Undang-undang Perlembagaan, Kerajaan Persekutuan bagi Parlimen Keempat Belas adalah berbeza dengan Kerajaan Persekutuan bagi Parlimen kelima Belas.
RUU Belanjawan 2023 yang dibentangkan dalam sidang Parlimen Keempat Belas (sekarang) tidak boleh disambung secara otomatik oleh Kerajaan baru dalam Parlimen kelima Belas (selepas PRU-15) walau parti politik yang sama menjadi Kerajaan.
Apatah lagi jika parti politik yang lain pula berkuasa selepas PRU-15.
Jadi sebagai seorang Ahli Parlimen maka saya menasihatkan Perdana Menteri Ismail Sabri Yaakob dan Kerajaan hibrid sekarang BN/PN supaya membentangkan Belanjawaan yang betul bukan sandiwara untuk tahun 2023 yang boleh dipertanggungjawabkan.
Kita tidak mahu pembentangan Belanjawaan olok-olok atau wayang atau sandiwara pada 07 Oktober 2022 nanti kerana Perdana Menteri dan kabinetnya sebenarnya telah membuat keputusan untuk membubarkan Parlimen sebaik sahaja selepas pembentangan Belanjawan.
Jika itu berlaku Belanjawan yang dibentangkan pada 7 Oktober itu nanti menjadi sia-sia sahaja.
Hassan Abdul Karim
Ahli Parlimen Pasir Gudang
19/9/2022

4

4

votes
Article Rating
Kongsikan artikel ini


KASIHAN TAKIYUDDIN, DIA LUPA MUSUH UMNO BUKAN SAJA PH TAPI JUGA BERSATU

Seperti seorang yang amat takut kehilangan jawatan serta kemewahan dunia, Setiausaha Agung Pas, Takiyuddin Hasan tampil mengingatkan UMNO bahawa musuh bersama mereka ialah PH.
Selain itu, kata beliau juga, musuh Pas bukanlah BN.
Beliau seterusnya menekankan bahawa hanya gabungan Pas dengan UMNO/BN atas konsep penyatuan ummah dan perpaduan nasional saja yang mampu menjadi formula berkesan untuk mereka menghadapi PH.
Tambahnya lagi, pendekatan itu diterima majoriti pengundi ke arah mewujudkan sebuah “kerajaan prihatin rakyat” dengan langkah penambahbaikan sistem penyampaian perkhidmatan kepada seluruh rakyat di samping pada masa yang sama memberi perhatian khusus kepada aspek semak dan imbang.
“PAS amat optimis hanya dengan perpaduan dan kerjasama politik di antara parti-parti utama Melayu-Islam sahaja akan dapat mengelakkan pertandingan lebih dari dua penjuru dalam PRU15 nanti,” katanya dalam kenyataan media media hari ini.
Kadang-kadang kasihan pun ada dengan pimpinan Pas yang masih tak henti-henti bermuka tebal mahu bekerjasama dengan UMNO, meskipun UMNO sudah berkali-kali menegaskan pendirian untuk bertanding solo dalam PRU15 akan datang.
Macam-macam usaha, helah dan provokasi cuba dilakukan untuk mengubah pendirian UMNO itu dan kenyataan Takiyuddin ini adalah sambungan daripada beberapa kenyataan pelbagai pimpinan Pas dengan nada yang sama sebelum ini.
Nampak sangat Pas semakin cemas takut ditimpa kekalahan, seterusnya hilang segala nikmat dunia melalui jawatan menteri yang diduduki sekarang.
Mengingatkan bahawa PH adalah musuh bersama yang perlu dikalahkan adalah cubaan terbaru Pas untuk terus memancing perhatian UMNO.
Kasihan…kasihan…kasihan….
Untuk makluman Takiyuddin, UMNO bukanlah tidak sedar bahawa PH merupakan musuh mereka kerana PH jugalah yang mengalahkan UMNO/BN pada pada PRU14 yang lalu.
Tetapi, dalam situasi politik semasa, Pas janganlah terus lurus macam pembaris, sebaliknya hendaklah juga sedar bahawa Bersatu yang sedang mereka peluk erat sekarang ini juga merupakan musuh kepada UMNO.
Bersatu bukan saja sama-sama terlibat dengan PH dalam mengalahkan UMNO/BN pada PRU14 lalu, bahkan mempunyai iltizam berterusan untuk “membunuh” UMNO.
Sementara parti-parti lain dalam PH hanya berlawan dengan UMNO secara politik, Bersatu jauh ke depan dengan menyediakan “papan pengkhianatan” untuk pemimpin-pemimpin UMNO melompat menyertai mereka.
Dengan itu, Bersatu sebenarnya lebih merupakan musuh kepada UMNO berbanding PH.
Mengingatkan UMNO untuk saling bekerjasama menentang PH kerana kononnya PH adalah musuh bersama tidak mungkin mengubah pendirian UMNO selagi Pas kekal berpelukan dengan Bersatu yang merupakan musuh UMNO itu.
Lebih dahsyat, dalam Pas berusaha mahu bekerjasama dengan UMNO itu, bukanlah rahsia lagi bahawa mereka juga mahu membawa Bersatu masuk sama ke dalam kelambu kerjasama itu.
Maka, sudah tentu ia sesuatu yang mustahil kerana UMNO dengan Bersatu ini tidak ubah perbandingannya macam Pas dengan Amanah.
Sebagaimana Pas keras menolak Amanah dan enggan bekerjasamaa dalam apa bentuk sekali pun dengan parti tersebut, itulah juga sikap UMNO terhadap Bersatu.
Kalau Pas benar-benar mahu bekerjasama dengan UMNO, satu saja jalan yang terbuka iaitu mereka mesti segera meninggalkan Bersatu dan keluar daripada PN.
Tapi, sediakan Pas melakukannya dan mampukah Takiyuddin menjadi pendahulu membuka mulut melafazkan talak kepada Bersatu?
– ShahbudinHusin 20/09/2022.

5

4

votes
Article Rating
Kongsikan artikel ini


PEMUDA UMNO CABAR MAHIADDIN TEKAN BUTANG

Keadaan ekonomi hari ini jauh lebih baik daripada waktu beliau buat ‘Lock-Down’ separa masak paling lama dan menggantung Parlimen sewenangnya beberapa bulan.
Jadi siapa sebenarnya yang gagal urus ekonomi?
Siapa Menteri Kanan Ekonomi merangkap Menteri MITI? Siapa Menteri Perancang Ekonomi (EPU)?
Dan siapa Pengerusi Majlis Pemulihan Ekonomi?
Bukankah semuanya termasuk Tan Sri daripada parti BUNGA?
Sekali lagi siapakah yang sebenarnya gagal?
Apakah setelah Tengku Zafrul isytihar menyertai BN, maka Menteri Kewangan lantikan Tan Sri bahkan disyaratkan oleh Tan Sri sendiri untuk dikekalkan sebagai Menteri Kewangan zaman Datuk Seri Ismail Sabri terus diisytiharkan gagal juga?
Paling utama, jika Tan Sri Muhyiddin meyakini kerajaan hari ini gagal urus ekonomi dan perlu adakan PRU-15, maka jangan hanya menyalak dan menggertak, buktikan dengan tindakan sebagai anak jantan untuk SEGERA ARAH anak-anak buah Tan Sri dalam Kerajaan untuk MENARIK SOKONGAN terhadap PM.
KALAU BERANI TEKAN BUTANG SEKARANG!
DR. ASYRAF WAJDI DUSUKI
Ketua Pemuda UMNO Malaysia.

0

0

votes
Article Rating
Kongsikan artikel ini


MUJUR ADA RAFIZI BERSUARA TENTANG MERPATI…

Jabatan Penjara Malaysia akhirnya mengesahkan banduan Najib Razak kini menerima rawatan dan pemantauan lanjut di Hospital Rehabilitasi Cheras (HRC).
Dalam satu kenyataan, jabatan itu berkata, selaras dengan Seksyen 37 Akta Penjara, Najib dihantar ke Hospital Kuala Lumpur (HKL) untuk rawatan oleh pakar perubatan susulan perintah Mahkamah Tinggi pada 12 September lalu berikutan keadaan kesihatannya yang tidak memuaskan.
“Pada 19 September 2022, pihak HKL telah merujuk Najib ke Hospital Rehabilitasi Cheras (HRC) untuk rawatan dan pemantauan lanjutan sehingga kini.
“Najib akan dihantar semula ke Penjara Kajang untuk menjalani hukuman penjara sebaik sahaja pihak pakar perubatan HRC atau HKL memberikan pelepasan perubatan ke atas beliau,” kata jabatan itu.
Sejak beberapa hari lalu beredar tulisan tanpa nama di media sosial berhubung dakwaan layanan istimewa yang diberikan terhadap Najib – yang dirujuk dengan kod nama merpati.
Dakwaan itu antaranya melibatkan pengubahsuaian ruang penjara untuk Najib dan rancangan untuk membawa bekas Perdana Menteri itu ke Hospital Rehabilitasi Cheras (HRC) bagi memudahkannya menerima tetamu dan mendapat kemudahan orang kenamaan (VIP).
Walau tulisan itu sudah beredar secara meluas di alam maya sejak dua hari lalu dan pelbagai komen netizen yang tidak puas hati mengenainya boleh didengari – sekiranya dakwaan itu didapati benar – ia bagaimanapun hanya berjaya menarik perhatian Jabatan Penjara setelah Timbalan Presiden PKR, Rafizi Ramli turut membangkitkannya semalam.
Selain meminta kerajaan menjelaskan tentang dakwaan tersebut, Rafizi juga mengaitkan dengan tulisan di media sosial Najib yang seolah-olah memperlihatkan beliau mempunyai akses bebas kepada dunia luar, yang mungkin mengesahkan dakwaan berkaitan layanan istimewa kepada merpati di penjara.
Berikutan Jabatan Penjara akhirnya tampil mengesahkan Najib sedang dirawat di HRC, mahu tidak mahu harus kita akui, mujurlah ada Rafizi bersuara mengenainya.
Jika tanpa beliau bersuara, mungkin sampai sekarang kita tidak tahu Najib sedang berada di HRC dan bukan di Penjara Kajang.
Bahkan, tanpa desakan Rafizi juga, kita juga tidak mungkin tahu bahawa Najib sudah berada di HRC sejak 19 September lagi.
Meskipun Jabatan Penjara memaklumkan bahawa Najib akan dihantar kembali ke Penjara Kajang sebaik pakar perubatan HRC dan HKL memberi pelepasan perubatan kepadanya, jika tidak dibangkitkan oleh Rafizi, mungkin tiada siapa tahu berapa lama beliau akan berada di HRC itu.
Seorang teman menghubungi sebentar tadi, jika tidak didedahkan dan seterusnya tidak dibangkitkan oleh Rafizi, entah-entah Najib akan ditempatkan lebih lama di HRC yang berhawa dingin berbanding Penjara Kajang yang hanya ada katil dan kipas saja.
Dalam hal ini, selain suara Rafizi yang jelas terlihat ada kuasa yqng mampu membuatkan pihak berkuasa tidak berdiam diri, penulis tanpa nama yang mendedahkan hal berkaitan merpati itu juga ada peranannya yang tersendiri kepada kita semua.
Tanpa pendedahan itu, barangkali banyak lagi benda-benda yang kita tidak tahu berkenaan dengan Najib akan terus tersembunyi begitu saja.
Harapnya selepas ini, mereka tanpa nama itu akan terus mendedahkan kepincangan dan layanan istimewa yang tidak sepatutnya yang diberikan kepada Najib sepanjang tempoh pemenjaraannya.
Di samping kesalahan rasuah Najib adalah serius dan beliau harus diberi hukuman yang sewajarnya sebagai pengajaran kepada dirinya dan orang lain, beliau juga belum pun sampai sebulan lagi dimasukkan ke penjara.
Ehh…takkan belum sampai sebulan di penjara sudah tak mampu menghadapinya – mana jeritan lawan tetap lawan dan berbangga selama ini dengan darah pahlawan Bugis yang mengalir dalam tubuhnya?
– ShahbudinHusin 21/09/2022.

4.6

14

votes
Article Rating
Kongsikan artikel ini


HAMPIR TIADA YANG SETUJU PRU15 TAHUN INI, ELOKLAH PM BERTENANG DAHULU

Kecuali kluster WTC UMNO, pelbagai kelompok lain sama ada dalam kerajaan, blok pembangkang atau masyarakat umum, tidak terlihat ada yang benar-benar setuju PRU15 diadakan pada tahun ini.
Semua mereka sependapat bahawa PRU15 pada hujung tahun ini yang berkemungkinan bertembung dengan musim banjir adalah tidak sesuai sama sekali.
Mereka seterusnya lebih setuju jika Perdana Menteri, Ismail Sabri Yaakob tidak tergesa-gesa membubarkan Parlimen dan hanya berbuat demikian pada tahun hadapan.
Rakyat juga jika dikaji tentang sikap mereka, secara umumnya lebih menumpukan hujung tahun ini untuk bersiap-siap menanti ketibaan musim tengkujuh yang mungkin disertai banjir besar berbanding untuk mengundi atau menukar kerajaan.
Meskipun sentimen menukar kerajaan sesekali terdengar kuat arusnya, tetapi kebimbangan terhadap banjir, dalam banyak keadaan, adalah melebihi segala-galanya kerana melindungi nyawa lebih dianggap bernilai jika dibandingkan dengan memikirkan nyawa politik mereka yang mencari kuasa.
Berdasarkan sentimen tersebut, harus diakui bahawa adalah merbahaya jika Ismail Sabri mengambil keputusan membubarkan Parlimen dalam waktu terdekat ini atau pada hujung tahun sebagaimana dikehendaki kluster WTC UMNO.
Membubarkan Parlimen dan mengadakan PRU di ketika pelbagai pihak menyatakan ia tidak sesuai dan rakyat juga terlihat tidak bersedia, kebimbangan paling menakutkan ialah ia mungkin menjadi lantunan yang menghentak balik UMNO, BN dan juga Perdana Menteri sendiri.
Bertindak atau membuat sesuatu yang tidak selari dengan kehendak rakyat lebih mudah akan menyebabkan rakyat akhirnya menunjukkan kuasa penolakan mereka.
Jika itu berlaku, PRU yang sepatutnya diadakan untuk UMNO dan BN mendapat mandat akhirnya akan bertukar menjadi tali gantung yang membunuh diri sendiri.
Sebagai menunjukkan kemarahan dan rasa tidak puas hati, rakyat akan keluar mengundi dengan satu tujuan iaitu untuk menghukum dan menjatuhkan kerajaan kerana dianggap membelakangi dan tidak peduli keadaan mereka.
Jika itu berlaku, UMNO, BN dan Perdana Menteri juga yang akan kerugian akhirnya.
Sebab itu, adalah mustahak untuk Perdana Menteri meneliti dengan mendalam sentimen rakyat dan membuat kajian yang sewajarnya sebelum mengambil keputusan untuk membubarkan Parlimen.
Sebaik-baiknya ambil sikap bertenang dahulu dan fikirkan keutamaan serta keinginan rakyat.
Mengadakan PRU ketika rakyat benar-benar bersedia dan dalam keadaan mereka selesa, selain memanfaatkan lanjutan masa sehingga tahun depan untuk terus meningkatkan lagi program serta bantuan kepada rakyat, lebih memberi jaminan lagi ke arah kemenangan yang diidam-idamkan.
Tiada guna tergesa-gesa mengadakan PRU jika kemenangan yang diburu masih samar, malah lebih mungkin menyebabkan kekalahan.
– ShahbudinHusin 22/09/2022.

5

1

vote
Article Rating
Kongsikan artikel ini


WALAU SAMA-SAMA PERNAH DIRAWAT DI HRC, SITUASI NAJIB JAUH BERBEZA DENGAN ANWAR

Sebagai tindak balas untuk mempertahankan Najib Razak yang kini disahkan dirawat di Pusat Rehabilitasi Cheras atau HRC, media sosial sejak pagi tadi sarat dengan gambar-gambar Anwar Ibrahim yang juga pernah dirawat di sana.
Turut dipaparkan ialah gambar-gambar yang memperlihatkan beberapa pemimpin PKR bertemu beliau di pusat rawatan tersebut.
Malah, gambar Anwar sedang menonton majlis angkat sumpah Perdana Menteri melalui televisyen juga turut dipaparkan sama.
Terutama penyokong Najib, ternampak mereka begitu ghairah menyebarkan gambar-gambar tersebut dengan tujuan untuk mewajarkan keberadaan Najib menerima rawatan di HRC.
Seolah-olah dengan menyebarkan gambar-gambar Anwar di HRC itu, mereka ingin memberitahu dunia bahawa tiada salahnya juga bagi Najib menerima rawatan di situ.
Lebih daripada itu, dengan menunjukkan beberapa pemimpin PKR datang menemui Anwar di HRC, ia dengan jelas ingin menarik perhatian bahawa Najib seharusnya turut diberi peluang yang sama.
Dengan itu, ini seperti mengesahkan pendedahan penulis tanpa tanpa yang memberi Najib dengan kod nama merpati yang tersebar luas sebelum ini bahawa rancangan membawa Najib ke HRC adalah bertujuan membolehkan beliau menerima rawatan VIP serta mudah dikunjungi pelawat, sudah tentu daripada rakan-rakan politik UMNO.
Dalam hal ini, sebenarnya terdapat perbezaan yang ketara antara Anwar dan Najib yang sama-sama pernah di rawat di HRC.
Anwar dimasukkan ke penjara pada tahun 2015 dan beliau hanya menerima rawatan di HRC pada tahun 2018 iaitu ketika menjelang PRU14 diadakan kerana masalah sakit bahu yang dihadapinya.
Anwar menerima rawatan susulan di HRC selepas menjalani pembedahan bahu di Hospital Kuala Lumpur (HKL) pada 12 November 2017 setelah konvoi kereta membawanya dari HKL ke Penjara Sungai Buloh terbabit kemalangan jalan raya pada 22 September 2017.
Ketika beliau dirawat di HKL pada 2017 itu, Najib dan Zahid Hamidi adalah antara pemimpin kerajaan yang datang melawat beliau.
Ini bermakna, rawatan yang diterima Anwar di HRC itu berlaku setelah tiga tahun beliau hukum penjara daripada hukuman lima penjara yang disabitkan kepadanya, itu pun disebabkan sakit bahu yang berpunca daripada kemalangan jalan raya.
Anwar berada di HRC sehinggalah beliau diampunkan oleh Agong pada 16 Mei 2018, tetapi pada 18 Mei beliau kembali semula ke HRC untuk mendapatkan rawatan susulan sakit bahunya.
Bermakna, sakit bahunya adalah serius dan masih perlukan rawatan susulan, meskipun setelah diberi keampunan dan dibebaskan.
Ini sudah tentu berbeza dengan Najib kerana sebagaimana disahkan oleh Jabatan Penjara semalam, beliau dirawat di HRC ketika belum pun sampai sebulan menjalani hukuman penjara daripada 12 tahun sabitan yang dikenakan kepadanya.
Lagi pula, HRC adalah pusat untuk mendapatkan rawatan susulan atau fisioterapi seperti akibat strok, pembedahan, kemalangan dan sebagainya serta sangat sesuai dengan Anwar yang mengalami sakit bahu akibat kemalangan.
Dalam hal ini, Najib sakit apa sehingga perlu menerima rawatan fisioterapi di HRC?
Kalau setakat ulser di usus dan kesan luaran kerana ubat darah tinggi yang berbeza daripada yang biasa diambilnya, tidak cukupkah dirawat di HKL saja?
– ShahbudinHusin 22/09/2022.

4.9

7

votes
Article Rating
Kongsikan artikel ini


ANWAR SAHKAN BELIAU HANYA DIHANTAR KE HRC SELEPAS BEDAH BAHU

Pemimpin pembangkang Anwar Ibrahim menempelak penyokong Najib Razak kerana menyamakan rawatannya ketika di penjara dengan bekas perdana menteri itu.
Pada sidang akhbar di Bangkok semalam, Anwar berkata dia hanya diberi akses kepada kemudahan rehabilitasi susulan pembedahan di bahunya selepas dikurung lebih 10 tahun.
Katanya, keadaan ketika itu sama sekali berbeza berbanding dengan Najib, yang dihantar ke Hospital Rehabilitasi Cheras (HRC) lima hari lalu, tidak hampir sebulan selepas dia memulakan hukuman penjara 12 tahun di Penjara Kajang.
“Ada yang kata Anwar pun tinggal di pusat rehabilitasi … Pertama, saya hanya diberi kemudahan itu di pusat rehabilitasi selepas dikurung lebih 10 tahun di penjara.
“Kedua, saya hanya dihantar ke pusat rehabilitasi selepas pembedahan bahu, maka saya diberikan (kemudahan) itu,” katanya pada sidang akhbar di Kelab Koresponden Asing Thailand (FCCT) di Bangkok.
Pengerusi Pakatan Harapan itu menjawab soalan media mengenai kontroversi yang menyelubungi hukuman penjara Najib yang didakwa diberikan layanan istimewa.
“Jadi, jangan bandingkan pengalaman saya dengan Najib. Jika dia mahu dilayan dengan cara yang sama, jalani dahulu hukuman penjara 10 tahun, kemudian baru dihantar ke pusat rehabilitasi, jika ada pembedahan,” katanya.
Najib dihantar ke penjara pada 23 Ogos selepas mahkamah persekutuan mengekalkan sabitan kesalahannya dalam tujuh peruduhan rasuah yang berkaitan dengan penyelwengan dana SRC International.
Bekas perdana telah berulang alik masuk dan keluar dari hospital sejak dihantar ke penjara. Dua minggu lalu, Najib dibawa ke Hospital Kuala Lumpur (HKL) atas alasan ulser perut – yang menurut keluarganya adalah akibat tekanan yang dihadapinya.
Dia kemudian dibenarkan keluar tetapi dimasukkan semula ke HKL minggu lalu selepas mengadu mempunyai masalah tekanan darah.
Jabatan Penjara pada Rabu lalu mengesahkan bahawa Najib telah dipindahkan ke HRC pada Isnin tetapi berkata bahawa dia akan dihantar kembali ke penjara Kajang setelah diberi pelepasan perubatan.
KKM tidak mendedahkan butiran mengapa Najib terpaksa dimasukkan ke HRC, atas alasan terikat dengan etika yang ditetapkan.
Pada sidang akhbar semalam, Anwar berkata dia sebenarnya tidak mahu campur tangan dalam kes Najib, tetapi terpanggil untuk memberikan respons.
Ini kerana ramai yang membuat perbandingan antara layanan yang diterimanya berbanding Najib dengan Anwar sendiri pernah dihantar ke HRC semasa menjalani hukuman penjara atas kesalahan meliwatnya.
Anwar berkata beliau juga tidak mahu pemindahan Najib dari HKL itu menjadi isu sekiranya doktor memang mendapati bekas perdana menteri itu tidak sihat.
“Ada beberapa isu kemanusiaan yang terlibat, jika dia benar -benar sakit, dan doktor mengesahkan dia tidak sihat, saya tidak mahu ini menjadi isu.
“Saya mengulas kerana ada yang cenderung berkata mengapa Najib tidak boleh dihantar ke pusat rehabilitasi sedangkan Anwar diberi rawatan yang sama.
“Mengarut,” katanya.
Sumber –
https://m.malaysiakini.com/news/636763

4.3

3

votes
Article Rating
Kongsikan artikel ini


ZAHID HAMIDI BEBAS KERANA KELEMAHAN KETARA PIHAK PENDAKWA

Jika diteliti dalam penghujahan hakim Mahkamah Tinggi Shah Alam, Mohd Yazid Mustafa ketika membuat keputusan membebaskan Presiden UMNO, Ahmad Zahid Hamidi daripada pertuduhan rasuah berkaitan visa luar negara semalam, adalah jelas ia disebabkan kegagalan pihak pendakwa menyediakan bukti yang mencukupi dan sewajarnya.
Dalam erti kata lain, ini adalah kelemahan di pihak pendakwaan.
Lantaran itu, beliau memutuskan pihak pendakwa gagal mewujudkan prima facie terhadap Zahid Hamidi, ditambah tiga saksi utama yang dikemukakan iaitu bekas Pengarah Ultra Kirana Sdn Bhd (UKSB) Harry Lee Vui Khiun, Wan Quoris Shah Wan Abdul Ghani dan David Tan Siong Sun dianggap sebagai tidak berwibawa dan tidak boleh dipercayai.
Dalam hujah berkaitan wang yang didakwa diberikan kepada Zahid Hamidi, Mohd Yazid berkata, beliau tidak dapat membayangkan bagaimana jutaan wang dimasukkan ke dalam sampul surat dan dihantar kepada bekas Timbalan Perdana Menteri itu.
Membandingkan dengan kes Rosmah Mansor, beliau menegaskan, beg digunakan untuk menghantar berjuta-juta wang tunai kepada isteri bekas Perdana Menteri itu, yang telah disabitkan bersalah dalam kes rasuah projek solar bernilai RM1.25 bilion.
“Ketiga-tiga saksi utama memberi keterangan bahawa semua wang tunai dimasukkan ke dalam sampul coklat pada setiap kali penghantaran.
“Pada mulanya, amaun bulanan ialah SGD200,000 tetapi kemudiannya dinaikkan kepada SGD300,000 dan akhirnya SGD520,000.
“Bagi bulan yang tertinggal, jumlah itu kemudian akan digandakan pada bulan-bulan berikutnya.
“Sebagai contoh, jika mereka tidak membayar pada Januari, amaun itu akan dibayar bersekali pada Februari. Sekali lagi, ia semua dimasukkan ke dalam sampul surat.
“Berbanding kes Rosmah, penghantaran pertama sebanyak RM5 juta dalam bentuk wang tunai pada 20 Dis 2016 dibahagikan kepada dua beg berisi RM2.5 juta setiap satu.
“Untuk penghantaran kali kedua berjumlah RM1.5 juta, wang itu dimasukkan ke dalam dua beg.
“Dalam kes Zahid ini, pihak pendakwaan tidak menunjukkan sebarang sampel sampul surat. Tiada bukti menunjukkan apa saiz sampul surat yang digunakan.
“Saya tidak boleh bayangkan saiz sampul apa yang boleh memuatkan wang tunai SGD600,000 yang bersamaan dengan sekitar RM1.6 juta pada masa itu,” kata Mohd Yazid sebagaimana dipetik daripada Malaysiakini.
Selain itu, kata beliau, tiada rakaman kamera litar tertutup (CCTV) dikemukakan di mahkamah, pemandu tidak dipanggil, pengawal tidak dipanggil, anggota polis tidak dipanggil, slip transaksi Touch and Go tidak dikemukakan, log panggilan telefon dan mesej dengan Zahid Hamidi juga tidak ditunjukkan kepada mahkamah.
Sekali lagi membandingkan dengan kes Rosmah, beliau berkata, saksi yang dipanggil oleh pihak pendakwaan dalam kes tersebut termasuk individu yang mengambil wang dan kakitangan bank, manakala cek bank turut dikemukakan sebagai bukti.
“Bukti tidak langsung seperti yang diketengahkan dalam kes Rosmah semuanya tiada dalam kes ini.
“Begitu juga, ada gambar diambil dan pelan lakaran dalam kes Rosmah tetapi tidak dalam kes ini,” tambahnya lagi.
Mohd Yazid seterusnya berkata, Nicole Tan, seorang warga China yang bekerja dengan subkontraktor di Hong Kong, didakwa telah memainkan peranan penting dalam menyediakan sebahagian besar dana daripada RM238 juta seperti yang dinyatakan dalam buku lejar.
“Tetapi, saksi yang terlibat atau yang mempunyai pengetahuan mengenai sumber dana iaitu Nicole Tan, dua pengurup wang telah disoal siasat dan keterangan mereka direkodkan, namun tidak dipanggil sebagai saksi untuk menyokong kes pendakwaan.
“Selain Nicole, berdasarkan bahagian deposit dalam lejar, wang telah diterima daripada 15 pihak lain tetapi ia tidak pernah dijelaskan atau diterangkan oleh mana-mana saksi pendakwaan mengenai siapa 15 pihak ini dan bagaimana mereka terlibat dalam perkara itu,” katanya.
“Anehnya, bekas pengurus pentadbiran Ultra Kirana Sdn Bhd (UKSB), David Tan Siong Sun, yang merupakan pencipta buku lejar itu mengakui semasa pemeriksaan balas bahawa penyerahan kedua wang tunai RM3 juta melalui bagasi adalah satu perkara yang difikirkan semula (afterthought).
“Pengakuan selepas memikirkan semula oleh saksi utama pendakwaan ini adalah lebih daripada mencukupi untuk saya mendapati bahawa dia tidak mempunyai kredibiliti.
“Saksi ini di satu sisi memberi keterangan akan merekodkan pembayaran pada hari yang sama atau keesokan hari pembayaran, namun apa yang ditunjukkan kebanyakan ruangan ‘remark’ dalam buku lejar dibiarkan kosong.
“Seorang lagi saksi, Lee Vui Khuin juga bersetuju bahawa ruangan ‘remark’ kosong tidak menunjukkan wang telah dibayar kepada tertuduh.
“Ruangan ‘remark’ yang kosong itu menimbulkan kemungkinan seperti kesimpulan yang dicadangkan oleh pihak pembelaan bahawa wang itu mungkin diagihkan di kalangan tiga saksi utama itu kerana mereka mempamerkan gaya hidup mewah.
“Setiap mereka mempunyai satu unit hartanah di Pavilion, Wan Quoris juga memiliki sebuah rumah banglo di Putrajaya dan sebuah rumah berkembar di Cyberjaya, dua Range Rover, motosikal mewah serta bayaran cukai berjuta-juta.
“Tanpa sokongan bukti yang kukuh, saya tidak boleh secara sedar menyimpulkan bahawa wang itu sebenarnya telah diterima oleh Zahid Hamidi seperti yang dicadangkan oleh pihak pendakwaan berdasarkan transaksi yang dicatatkan dalam buku lejar tanpa rekod bahawa wang itu benar-benar diterima oleh tertuduh dalam ruangan ‘remark’.
“Dengan itu, saya dapati keterangan saksi utama pendakwaan – Tan, Lee dan Wan Quoris – tidak boleh dipercayai dan tidak mempunyai kredibiliti.
“Dengan itu, mahkamah mendapati pihak pendakwaan gagal membuktikan kes prima facie terhadap kesemua pertuduhan apabila gagal membuktikan elemen paling penting terhadap tertuduh iaitu penerimaan wang rasuah yang didakwa itu.
“Berdasarkan alasan dan analisis bukti dan undang-undang di atas, saya dengan ini melepas dan membebaskan tertuduh daripada semua pertuduhan tanpa memanggil membela diri kerana pihak pendakwaan telah gagal mewujudkan kes prima facie,” katanya dalam penghujahan setebal 64 muka surat.
Kesimpulannya, berdasarkan hujah hakim Mohd Yazid tersebut, tidak diragui lagi bahawa kelemahan di pihak pendakwaan begitu ketara sekali dan dengan itu – demi keadilan – memang sewajarnya keputusan membebas dan tidak memanggil membela diri itu diputuskan terhadap Zahid Hamidi. –
ShahbudinHusin 24/09/2022.

3.7

3

votes
Article Rating
Kongsikan artikel ini


PAS TIADA KESETIAAN, PERLUKAH PARTI BURUK PERANGAI INI TERUS DILAYAN?

Pada awal September lalu, Mahiaddin Md Yasin dan PN dilapor menuntut penjelasan daripada Pas tentang hubungan sebenar parti itu dengan UMNO.
Ia berikutan kenyataan Setiausaha Agung PAS,Takiyuddin Hassan ketika Muktamar Tahunan PAS di Kedah yang mendakwa wujud rundingan tidak rasmi antara parti itu dan pemimpin tertentu UMNO bagi membincangkan kerjasama bagi menghadapi PRU15.
Pelbagai pihak ketika berucap di muktamar yang sama juga memperlihatkan kecenderungan untuk menjadikan UMNO sebagai rakan kerjasama politik bagi Pas.
Dalam penjelasan yang diperolehi daripada Pas kemudiannya iaitu pada 8 September iaitu ketika mesyuarat PN ialah tiada rundingan rasmi berlaku antara Pas dengan UMNO serta pertemuan yang berlaku juga melibatkan pucuk pimpinan utama parti itu.
“Tiada apa-apa kemajuan dicapai daripada perbincangan itu selepas UMNO membuat pendirian untuk tidak bekerjasama dengan Pas dalam PRU15.
“Padjuga mengulangi pendirian untuk memperkukuhkan kerjasama dengan parti-parti anggota dalam PN,” kata Mahidddin selaku Pengerusi PN dalam satu kenyataan medianya.
Bagaimanapun semalam, Mahiaddin sekali lagi mengeluarkan kenyataan mahu mendapatkan penjelasan daripada Pas dan Hadi Awang berhubung dakwaan wujudnya usaha terbaru mahu menghidupkan semula Muafakat Nasional atau MN.
Malah, dalam usaha terbaru itu, Hadi dan Presiden UMNO, Zahid Hamidi juga didakwa telah mengadakan pertemuan sulit pada Selasa lalu.
“Saya akan mendapatkan penjelasan apabila saya bertemu Hadi pada Isnin atau Selasa ini, saya akan tetapkan tarikhnya,” kata Mahidddin ringkas.
Katanya, beliau berminat untuk mengetahui sama ada perbincangan itu benar-benar berlaku, apakah keputusannya dan sama ada UMNO bersetuju mengubah pendirian untuk bekerjasama dengan Pas, sebuah parti dalam gabungan PN.
Dalam hal ini, sepatutnya setelah Pas memberi penjelasan kepada mesyuarat PN bahawa tiada sebarang rundingan, tiada kemajuan dan tiada pimpinan utamanya terlibat bertemu dengan pemimpin UMNO serta memberi komitmen untuk mengukuhkab kerjasama melalui PN, soal bekerjasama dengan parti lain tidak harus berbangkit lagi.
Sebagai anggota gabungan PN dan tarikh PRU15 pun semakin dekat, ditambah dengan UMNO sudah memutuskan untuk bertanding solo atas tiket BN, Pas tidak harus lagi rambang mata cuba mendekati UMNO.
Pas harus setia kepada Bersatu dan PN yang berjasa membawa parti itu ke dalam kerajaan sebaik Mahiaddin memegang jawatan Perdana Menteri.
Ini tidak, bukan saja selepas itu Takiyuddin sendiri menyatakan musuh Pas bukan BN, sebaliknya musuh mereka secara bersama ialah PH, malah dilaporkan berlaku pula pertemuan sulit antara Hadi dengan Zahid Hamidi.
Apa ni? Inikah perangai sebuah parti Islam?
Nampak sangat dalam hal ini Pas adalah adalah parti yang langsung tiada kesetiaan kepada gabungan yang mereka menjadi anggotanya.
Kenapa Pas tidak boleh setia kepada Mahiaddin, Bersatu dan PN?
Kenapa masih mahu berusaha memikat UMNO dan walaupun UMNO sudah memutuskan untuk bertanding solo?
Dalam kenyataan Mahiaddin semalam, selain beliau akan mendapatkan penjelasan Hadi berhubung pertemuan sulitnya dengan Zahid Hamidi dan usaha menghidupkan MN, beliau juga menegaskan musuh utama PN dalam PRU15 akan datang adalah BN.
Ini ternyata berbeza dengan kenyataan Takiyuddin sebelum ini bahaww musuh bersama UMNO dan Pas ialah PH.
Cuma sekarang, bersama kenyataan Mahiaddin itu, sediakah Pas selepas ini meletakkan BN juga sebagai musuh utama mereka?
Kepada UMNO atau PN – sentiasalah berhati-hati dengan ketidaksetiaan dan rambang mata Pas ini.
Pas pernah tidak setia kepada MN dengan meninggalkan gabungan itu secara senyap untuk menyertai PN dan kini mula tidak setia pula kepada PN kerana ingin kembali kepada MN, patutkah parti buruk perangai seperti ini terus dilayan?
– ShahbudinHusin 25/09/2022.

4

4

votes
Article Rating
Kongsikan artikel ini


MAHIADDIN BETUL BILA KATA BN MUSUH PN, SANGGAHAN PAS HANYA TUNJUK IA PARTI KEMARUK JAWATAN

Kenyataan Pengerusi PN, Mahiaddin Md Yasin yang meletakkan BN sebagai musuh mereka dalam PRU15 akan datang adalah betul dan tepat.
Ini kerana, meskipun sekarang ini BN dan PN sedang bersama-sama dalam membentuk kerajaan, hubungan itu secara automatik akan berakhir sebaik saja Parlimen dibubarkan.
UMNO yang merupakan tunjang utama BN sudah berkali-kali menegaskan mereka ingin bertanding solo dan enggan bekerjasama dengan sesiapa pada PRU15 nanti.
Oleh itu, mana-mana pemimpin Pas tidak perlu menyanggah kenyataan Mahiadddin itu, sebalik mesti sedar diri dan tidak berterusan menipu diri sendiri.
Mereka bukan saja perlu menerima realiti tersebut, malah tidak wajar sama sekali terus menunjukkan sikap terhegeh-hegeh mahu berbaik dan bekerjasama lagi dengan UMNO.
Syarat untuk Pas jika ingin benar mahu bekerjasama dengan UMNO sebenarnya satu saja iaitu mereka mesti sedia meninggalkan Bersatu dan keluar daripada PN.
Soalnya, sanggupkan Pas berbuat demikian?
Jika tidak sanggup, lebih baik Pas berhenti daripada terus mahu menebalkan muka mengorat dan bersikap gila talak terhadap UMNO.
Bukankah dulu Pas juga yang menjauhi UMNO walaupun sudah bersama dalam MN demi untuk mengejar kenikmatan dunia bersama PN yang ditawarkan oleh Mahiaddin?
Apa yang dilakukan oleh Mahiaddin dengan meletakkan BN sebagai musuh, ia tidak lain ialah agar PN tidak hilang fokus dalam menghadapi PRU15 dan sedar musuh yang perlu dihadapi.
Ia memberi maksud bahawa oleh kerana PRU15 akan datang bakal menyaksikan pertandingan tiga penjuru atau lebih, selain PH yang sudah tentu merupakan musuh yang perlu dihadapi, BN yang sedang mengetuai atau memimpin kerajaan lebih perlu diberi perhatian.
Tidaklah bermaksud bahawa dengan mengatakan BN sebagai musuh, maka ia bermakna PH bukan musuh kepada PN.
Kedua-duanya adalah musuh kepada PN, sama juga bagi PH yang musuhnya adalah BN dan PN, manakala musuh bagi BN pula ialah PH dan PN.
Itulah realiti yang harus diterima oleh Pas selagi mereka berada dalam PN dan tidak mahu bercerai dengan Bersatu.
Sikap Pas yang menyanggah kenyataan Mahiaddin berkenaan BN sebagai musuh itu tidak lebih memperlihatkan ketamakan serta sikap kemaruk mereka terhadap jawatan dunia bergaji lumayan dalam kerajaan, walaupun tanpa melakukan apa-apa kerja dan hanya makan gaji buta.
Pas sekarang ini, dengan berterusan cuba mengorat dan berbaik dengan UMNO, tetapi dalam masa yang sama enggan melepaskan pelukannya daripada Bersatu, hanya menunjukkan parti tersebut bukan lagi sebuah parti perjuangan.
Dengan sikap sedemikian, Pas era Hadi Awang ini lebih sesuai dinamakan parti kemaruk jawatan dan penadah daki-daki dunia, sekaligus melupakan terus sasaran akhirat sebagai matlamat perjuangan yang sebelum ini itulah doktrin yang dipasakkan ke dalam hati para pengikutnya melalui ceramah-ceramah di seluruh negara.
– ShahbudinHusin 26/09/2022.

5

1

vote
Article Rating
Kongsikan artikel ini


SELEPAS BEBAS 40 KES MAHKAMAH, ZAHID HAMIDI PATUT BERHENTI MENEKAN PERDANA MENTERI

Apabila Presiden UMNO, Ahmad Zahid Hamidi dibebaskan oleh Mahkamah Tinggi Shah Alam daripada 40 pertuduhan rasuah berkaitan projek visa luar negara Jumaat lalu, persoalan yang menjadi penantian pemerhati politik dalam UMNO ialah apakah gerakan politik beliau selepas ini?
Adakah beliau akan lebih menekan Perdana Menteri, Ismail Sabri Yaakob untuk mempercepatkan lagi tarikh PRU15 atau sebaliknya?
Daripada satu segi, bebasnya beliau itu memberi kenaikan moral kepadanya untuk lebih mempercepatkan tarikh PRU15 kerana UMNO nampaknya sekarang ini bersemarak semangat mereka dengan pembebasan tersebut.
Jika dalam kes Najib Razak yang dihantar ke penjara dan Rosmah Mansor yang didapati bersalah sebelum ini membuatkan mahkamah diselubungi dengan dakwaan tidak adil dan berat sebelah, penilaian terhadap institusi keadilan itu kini sudah bertukar dengan serta-merta.
Dengan itu, sementara Zahid Hamidi sendiri sedang gembira dengan keputusan mahkamah itu, disertai ahli-ahli UMNO tengah membara semangat mereka, menekan untuk mempercepatkan lagi tarikh PRU15 dianggap adalah tindakan paling sesuai sekali dilakukannya.
Ini kerana, walaupun Zahid Hamidi ada 47 kes lagi sedang dihadapinya di Mahkamah Tinggi Kuala Lumpur berkaitan Yayasan Akalbudi, pembebasan daripada 40 pertuduhan pada Jumaat lalu seperti sedang membersihkan beliau buat sementara waktu daripada semua kes mahkamahnya.
Dengan itu, ramai yang memberi logik bahawa Zahid Hamidi akan meningkatkan lagi tekanannya kepada Ismail Sabri serta semakin tidak memperdulikan risiko banjir yang mungkin melanda beberapa negeri pada hujung tahun ini.
Tetapi, bersama risiko banjir yang hangat diperkatakan oleh pelbagai pihak sebagai sokongan kepada Ismail Sabri agar menangguhkan PRU15 sehingga tahun depan, bebasnya beliau daripada 40 pertuduhan itu tidak mustahil juga boleh menukar Zahid Hamidi menjadi lebih bertolak ansur dan tidak lagi terlalu memberi tekanan kepada Perdana Menteri.
Sebagaimana yang diketahui umum, mesyuarat kabinet pada Rabu tidak mencapai kata sepakat berkenaan pembubaran Parlimen kerana majoritinya memberi pandangan lebih sesuai PRU15 diadakan pada tahun depan.
Jika kabinet terus gagal mencapai kata sepakat, sementara UMNO pula memberi tekanan, keadaan itu boleh menjejaskan lagi kedudukan Perdana Menteri sebagai “poster boy” untuk membawa kemenangan kepada BN.
Ismail Sabri sebelum ini sudah memberi jaminan bahawa persetujuan kabinet akan diperolehi terlebih dahulu sebelum beliau mengadap Yang Dipertuan Agong untuk membubarkan Parlimen.
Ini bermakna, walaupun ditekan oleh UMNO, Ismail Sabri mesti mengambil kira pandangan kabinet berkaitan pembubaran Parlimen.
Perdana Menteri yang telah dipilih sebagai “poster boy” yang sudah tentu dengan sandaran untuk membawa kemenangan kepada BN, beliau tidak harus dilihat terus ditekan oleh partinya sendiri iaitu UMNO.
UMNO mesti sentiasa dilihat bersama dan senada dengan Perdana Menteri supaya kebersamaan itu membuatkan rakyat juga yakin untuk mengundi BN.
Jadi pilihan terbaik bagi Zahid Hamidi, sementara hanya tinggal 47 kes sedang dihadapinya berbanding 87 sebelum ini, dibebaskan daripada 40 pertuduhan itu sepatutnya dapat mengurangkan separuh tekanan yang sedang dihadapinya.
Kurangnya tekanan itu sebaiknya diiringi sama dengan kesediaan beliau mengurangkan tekanan kepada Ismail Sabri untuk mempercepatkan PRU15 kerana akhirnya yang lebih memastikan BN mampu beroleh kemenangan ialah adanya kesepakatan dan sehati sejiwa sesama pemimpin UMNO.
Zahid Hamidi malah akan lebih dihormati jika lebih memberi perhatian kepada baki kes mahkamahnya, selain kekal memastikan UMNO sentiasa bersiap sedia menghadapi PRU15 dan menyerahkan kepada Perdana Menteri menentukan tarikh pembubaran Parlimen tanpa sebarang gangguan atau tekanan.
Berhenti menekan untuk menyegerakab PRU15 juga dapat membuktikan Zahid Hamidi tidak menggunakan kes mahkamahnya untuk kepentingan peribadi
. – ShahbudinHusin 26/09/2022.

5

2

votes
Article Rating
Kongsikan artikel ini


MARI KITA TANDATANGAN PETISYEN BANTAH PRU15 SEMASA BANJIR

Perdana Menteri, Dato’ Seri Ismail Sabri Yaakob mendapat tekanan hebat dari UMNO untuk mengadakan Pilihanraya Umum 15 (PRU15) secepat mungkin. Jika Parlimen dibubarkan dalam masa sebulan dari sekarang, PRU15 akan diadakan semasa musim banjir.
Semua laporan kaji cuaca meramalkan bencana banjir yang lebih parah tahun ini. Belum pun musim tengkujuh sampai, kejadian banjir kilat terus berlaku di tempat-tempat yang sebelum ini tidak mengalami bencana banjir yang teruk.
Presiden UMNO, Dato’ Seri Zahid Hamidi mendabik dada bahawa UMNO sanggup meredah banjir demi PRU15 yang lebih awal.
Semua parti politik akan bersedia secukupnya apabila PRU15 dipanggil. Isunya bukanlah soal parti-parti politik gah berkempen walaupun menghadapi banjir.
Isu pokok ialah semua pihak perlu menggembleng tenaga untuk menghadapi banjir dan semua perkara yang boleh ditangguhkan atau dielakkan, wajarlah ditangguhkan dahulu.
PRU15 semasa banjir bermakna lebih RM1 billion akan digunakan untuk menguruskan pilihanraya sedangkan dana rakyat itu lebih baik disalurkan kepada usaha menangani bencana. Ia juga bermakna beratus ribu penjawat awam perlu bertugas untuk mengendalikan pilihanraya sedangkan mereka wajar bersama-sama sukarelawan membantu mangsa banjir.
Hanya suara rakyat yang dapat menghantar isyarat yang jelas bahawa rakyat mahu ahli politik menumpukan perhatian menghadapi bencana banjir, bukannya mengejar jawatan-jawatan politik melalui pilihanraya.
Bantu saya bawa suara anda kepada ahli-ahli politik. Tandatangan petisyen ini dan sebarkan kepada seramai mungkin melalui semua saluran.
Saya hanyalah seorang rakyat. Dengan bantuan ratusan ribu suara rakyat yang lain, suara kita bersama akan didengari oleh ahli politik.
Tandatangan petisyen di bit.ly/TumpuBanjir
https://chng.it/S6jvgDxJ
RAFIZI RAMLI
Rakyat Malaysia

5

1

vote
Article Rating
Kongsikan artikel ini


PAS KEKAL MAIN DUA KOLAM SEHINGGA HARI PENGUNDIAN?

Di sebalik hubungan Bersatu dengan Pas yang dilaporkan sedang diselubungi awan mendung sejak kebelakangan ini, Hadi Awang malam tadi mengadakan pertemuan dengan Mahiaddin Md Yasin.
Dalam pertemuan itu, Presiden Pas ditemani Menteri Besar Terengganu, Ahmad Samsuri Mokhtar, sementara Presiden Bersatu pula diiringi Ahmad Faizal Azumu dan Dr Radzi Jidin.
Ahmad Samsuri adalah Naib Presiden Pas, manakala Ahmad Faizal dan Dr Radzi masing-masing merupakan Timbalan Presiden dan Naib Presiden Bersatu.
Memetik kenyataan Mahiaddin di laman Facebooknya yang menyiarkan gambar pertemuan itu, beliau memaklumkan perjumpaan tersebut berlangsung selama dua jam.
“Alhamdulillah. Perbincangan selama dua jam malam tadi yang amat bermakna.
“Banyak perkara dipersetujui untuk memperkukuhkan Perikatan Nasional dalam menghadapi PRU-15,” tulisnya.
Sebelum ini, Mahiaddin dilaporkan mahu mendapatkan penjelasan daripada Hadi berhubung dakwaan bahawa Pas mahu berbaik semula dengan UMNO dan menghidupkan kembali MN.
Dalam usaha terbaru itu, Hadi dan Presiden UMNO, Zahid Hamidi juga didakwa telah mengadakan satu pertemuan sulit pada Selasa lalu.
Selain itu, beberapa pemimpin Pas juga secara terbuka menyanggah dan tidak setuju dengan kenyataan Mahiaddin yang menegaskan BN sebagai musuh PN.
Malah, petang semalam pun, Setiausaha Agung Pas Takiyuddin Hasan turut mengeluarkan kenyataan media menolak pendirian Mahiaddin itu.
Tanpa menyebut nama Mahiaddin walaupun itulah maksudnya, Takiyuddin menyebut, tidak wajar dan janggal sekiranya pihak yang dilabelkan sebagai musuh utama tersebut adalah rakan yang sama-sama membentuk muafakat dalam kerajaan sedia ada.
Kenapa Takiyuddin tidak hadir dalam pertemuan bersama Hadi dengan Mahiaddin malam tadi, walhal sebelum ini dalam banyak pertemuan yang diadakan Presiden Pas itu, beliau dan Samsuri hampir tidak pernah ketinggalan daripada menjadi peneman?
Begitu pun, apa yang menarik dalam kenyataan Mahiaddin berhubung pertemuannya dengan Hadi itu ialah banyak perkara telah dipersetujui bersama untuk mereka memperkukuhkan Perikatan Nasional bagi menghadapi PRU15 akan datang.
Apakah dengan kenyatan itu bermaksud Pas sudah bersetuju untuk hanya komited kepada PN dan tidak lagi cuba berbaik dengan UMNO serta menghidupkan MN?
Apakah Pas turut setuju bahawa mulai sekarang BN adalah musuh kepada PN?
Tetapi, kenapa hanya Mahiaddin yang menyiarkan gambar pertemuan malam semalam di laman sosialnya, manakala Hadi langsung tidak berbuat demikian?
Apakah ini bermakna pertemuan itu tidak akan mengubah apa-apa dari segi matlamat yang ingin dicapai Pas dan mereka akan terus main dua kolam sehingga ke hari pengundian PRU15?
– ShahbudinHusin 27/09/2022.

5

2

votes
Article Rating
Kongsikan artikel ini


DIA PM KE JIKA BN MENANG PRU15?

Majlis Pemulihan Negara (MPN) diterajui Muhyiddin Yassin akan dibubarkan jika Barisan Nasional (BN) menang pilihan raya umum ke-15 (PRU15), kata Presiden Umno Ahmad Zahid Hamidi.
Menurutnya, MPN atau majlis seakan badan itu akan dibubarkan kerana tidak mempunyai fungsi jelas dan bertindih dengan agensi kerajaan lain, selain hanya digunakan bekas perdana menteri itu sebagai platform propaganda politiknya.
Ahli Parlimen Bagan Datuk itu turut mendakwa, Muhyiddin menjadikan MPN sebagai platform politik dengan mengambil contoh kempen pilihan raya negeri (PRN) Johor dan Melaka.
Katanya, Muhyiddin menggunakan cadangan majlis itu sebagai bahan bagi menggambarkan seakan kerajaan akan gagal jika cadangannya tidak dilaksanakan.
Zahid berkata demikian sebagai membalas kritikan Muhyiddin terhadap Putrajaya yang membidas kelewatan Perdana Menteri Ismail Sabri Yaakob bertindak ke atas beberapa cadangan MPN.
“Selain fungsi MPN yang bercelaru, pengerusi MPN yang bukan seorang perdana menteri dilihat melemahkan majlis itu sendiri.
“Meskipun MPN dianggotai oleh pakar-pakar dan ‘subject matter experts’ (pakar dalam bidang masing-masing), namun keberadaan pengerusi MPN yang bukan ketua eksekutif menjadikan sebab pelaksanaan cadangan majlis itu kurang political will (kehendak politik) dan mungkin juga dilihat tidak perlu,” katanya di Facebook.
Katanya, menteri pula sentiasa menyelaras fungsi untuk membawa dasar di peringkat kementerian untuk dibawa ke Kabinet sebelum dilaksanakan.
“Itu sahaja sudah mencukupi untuk kerajaan berfungsi dan berjalan dengan baik,” katanya.
Semalam, Muhyiddin menjelaskan, cadangan dikemukakan untuk kelulusan Jemaah Menteri menerusi memorandum pada 18 Mei berhubung masalah aliran tunai dan pembiayaan perusahaan mikro, kecil dan sederhana (PMKS).
Ini termasuk cadangan spesifik membenarkan bank meneruskan program moratorium untuk PMKS, katanya.
Bagaimanapun, Ismail hanya memaklumkan pada bulan ini bahawa beliau akan membincangkan perkara itu dengan kementerian berkaitan sebelum membuat keputusan.
Secara keseluruhan, MPN mengemukakan 95 saranan untuk dipertimbangkan pentadbiran Ismail, dengan 69 daripadanya membabitkan isu sosio-ekonomi dan 26 berkaitan tadbir urus, kata Muhyiddin.
Daripada 86 saranan yang diluluskan, hanya 16 saranan dilaksanakan sepenuhnya, 30 sedang dalam proses pelaksanaan, manakala 14 masih belum dilaksanakan.
Membalas kenyataan itu, Zahid berkata, Muhyiddin tidak sepatutnya merungut jika ada cadangan MPN yang ditolak.
“Adat memberi cadangan, jika diterima kita bersyukur dan jika tidak, mungkin ada cadangan yang lebih baik…Dengan kerajaan yang melaksanakan 16 daripada 69 cadangan MPN, menunjukkan kerajaan masih mengambil serius pandangannya meskipun kewujudannya tidak jelas, tidak perlu dan bertindih,” katanya.
Sumber –
https://www.freemalaysiatoday.com/category/bahasa/tempatan/2022/09/28/mpn-bubar-jika-bn-menang-pru15-kata-zahid/

2.3

3

votes
Article Rating
Kongsikan artikel ini


ANWAR TANDING DI KERUSI PENGKHIANAT, INI BARU PAHLAWAN NAMANYA!!

Presiden PKR merangkap Pengerusi PH, Anwar Ibrahim semalam mengumumkan pendiriannya untuk bertanding di kerusi pengkhianat pada PRU15 akan datang.
Ini sekaligus menunjukkan beliau sendiri berjiwa besar membuktikan kata-katanya minggu lalu bahawa PKR mungkin meletakkan pemimpin utama sebagai calon di kerusi-kerusi pengkhianat itu.
Kerusi pengkhianat adalah merujuk kepada kerusi-kerusi yang dimenangi PKR pada PRU14, tetapi Ahli-Ahli Parlimennya bersikap khianat dengan meninggalkan parti itu bagi menjayakan Langkah Sheraton untuk menjatuhkan kerajaan PH yang dipilih melalui mandat rakyat.
“Saya harus pilih kawasan pengkhianat. Mesejnya bahawa pengkhianatan dalam politik tidak boleh diterima,” tegas beliau berhubung keputusannya itu.
Meskipun ada beberapa kerusi pengkhianat yang boleh untuk Anwar tandingi bagi misi merampas balik dan “membunuh” kerjaya sang pengkhianat yang durjana itu, berdasarkan situasi kewajaran dan kesesuaian, ada tiga tempat yang sesuai sebagai pilihannya.
Ia adalah Gombak yang kini dipegang Azmin Ali, Ampang (Zuraida Kamaruddin) dan Bandar Tun Razak (Kamaruddin Jaafar).
Begitu pun, jika Anwar yang kini Ahli Parlimen Port Dickson memilih bertanding di Bandar Tun Razak misalnya, maka Timbalan Presiden PKR, Rafizi Ramli atau Menteri Besar Selangor yang kini Naib Presiden PKR, Amirudin Shari harus diletakkan di Gombak dan seorang lagi Naib Presiden PKR, Nurul Izzah Anwar paling sesuai menjadi calon di Ampang.
Apa macam?
Secara umumnya, keputusan Anwar memilih kerusi pengkhianat untuk beliau tandingi adalah suatu tindakan yang tepat dan amat terpuji.
Inilah suatu tanda keberanian Anwar sebagai pemimpin yang jarang ada pada pemimpin-pemimpin lain.
Dan ini juga baru pahlawan namanya!
Mahu tidak mahu, dalam PRU15 akan datang, kesan daripada kecelaruan kepada negara akibat pengkhianatan Langkah Sheraton, PKR dan PH harus meletakkan dua keutamaan sebagai sasarannya.
Pertama, memenangi PRU15 dan kembali menjadi kerajaan dengan matlamat membela rakyat serta memperbaiki banyak kerosakan dalam negara dan kedua, untuk membersihkan politik negara ini daripada parasit dan pemimpin toksid yang khianat.
Jika karier pengkhianat yang telah menyebabkan politik negara tidak stabil, menyebabkan kerajaan berrukar beberapa kali dan akhirnya meletakkan parti yang menang jadi pembangkang, manakala parti yang kalah jadi kerajaan tidak segera dikuburkan, sampai bila-bila pun kestabilan tidak akan wujud dalam negara ini.
Dalam hal ini, bukan saja Anwar, malah sebenarnya semua kerusi pengkhianat juga harus diletakkan pimpinan utama PKR sebagai calonnya.
Selain Gombak, Ampang dan Bandar Tun Razak, kerusi pengkhianat selebihnya ialah Indera Mahkota, Nibong Tebal, Batu Pahat, Segamat, Saratok, Puncak Borneo, Ranau, Julau, Kuala Langat serta Tebrau.
Pimpinan utama PKR yang lain seharusnya tiada halangan untuk bersama-sama dengan Anwar dalam matlamat suci itu dengan turut bersedia berlawan dengan .pengkhianat yang secara umumnya rakyat memang sedia membenci mereka sekarang ini.
Dalam erti kata lain, semua watak-watak pengkhianat itu mesti “dibunuh” kerjaya mereka dan seterusnya diletakkan di gobok persaraan selepas ini.
Biar kali ini mereka rasa pembalasan dibersarakan akibat pengkhianatan yang dahulu mereka begitu bangga melakukannya
. – ShahbudinHusin 29/09/2022.

5

3

votes
Article Rating
Kongsikan artikel ini


PRU KETIKA BANJIR, AGONG ADA KUASA TOLAK BUBAR PARLIMEN

Spekulasi bahawa Pilihan Raya Umum ke-15 (PRU15) akan diadakan dalam musim tengkujuh menimbulkan persoalan sama ada Yang di-Pertuan Agong boleh menolak perkenan baginda untuk membubarkan parlimen.
Perkara 40(2)(b) Perlembagaan Persekutuan menyatakan bahawa Agong boleh bertindak mengikut budi bicaranya untuk tidak memperkenankan permintaan bagi membubarkan parlimen.
Bagaimanapun, oleh kerana tiada syarat khusus yang dinyatakan, terdapat pandangan berbeza mengenai bilakah seri paduka baginda boleh menggunakan kuasa tersebut.
Tiga daripada empat peguam yang dihubungi

Malaysiakini,

memberikan jawapan yang agak mudah bahawa baginda mempunyai budi bicara sepenuhnya untuk menolak permintaan bagi membubarkan parlimen.
Pengerusi bersama jawatankuasa undang-undang perlembagaan Majlis Peguam, Andrew Khoo berkata walaupun secara umumnya Agong mesti bertindak atas nasihat kabinet seperti dalam Perkara 40(1), baginda bebas daripada halangan itu terhadap perkara yang diliputi oleh Perkara 40(2).
“Perlembagaan Persekutuan senyap tentang perkara yang perlu dipertimbangkan oleh Agong dalam membuat keputusan mengenai isu ini (tidak memperkenankan membubarkan parlimen).
“Tetapi sudah tentu memudahkan atau kesukaran rakyat untuk melaksanakan tugas perlembagaan mereka dalam pilihan raya umum mungkin menjadi salah satu perkara yang perlu dipertimbangkan,” tambahnya.
Bekas presiden Badan Peguam Malaysia, Yeo Yang Poh dan Ahli Parlimen Sungai Buloh, R Sivarasa berkongsi pandangan yang sama bahawa budi bicara agong di bawah Perkara 40(2) adalah mutlak.
Bagaimanapun, peguam New Sin Yew mengemukakan pendapat berbeza, berdasarkan perkataan tertentu dalam perlembagaan.
Meneliti Perkara 40(2)(b), New berkata budi bicara agong adalah dengan syarat ia adalah “permintaan” untuk membubarkan parlimen.
Dia berkata keadaan ini hanya terpakai apabila melibatkan Perkara 43(4) – yang secara khusus menyatakan bahawa perdana menteri yang hilang keyakinan di Dewan Rakyat, boleh “meminta” parlimen dibubarkan.
Dalam keadaan lain, New berkata, seruan agar parlimen dibubarkan lebih awal akan dianggap sebagai “nasihat” kabinet kepada Agong – yang menurut perlembagaan terpaksa diterima oleh baginda.
“Jika kabinet menasihatkan Agong untuk membubarkan Parlimen, ia bukan permintaan yang dibuat oleh perdana menteri di bawah Perkara 43(4).
“Oleh itu, Agong tidak boleh menahan perkenan untuk membubarkan Parlimen di bawah Perkara 40(2)(b) jika kabinet menasihati baginda, walaupun ketika banjir.
“Baginda mesti menerima dan bertindak mengikut nasihat di bawah Perkara 40(1) dan Perkara 40(1A),” tambah peguam itu.
New berkata insiden di Perak pada 2007 dan di Sabah pada 2018 di mana permintaan untuk membubarkan dewan undangan negeri (DUN) ditolak, berlaku dalam senario hilang keyakinan dalam DUN.
Perdana Menteri Ismail Sabri Yaakob menerima tekanan daripada Pengerusi BN, Ahmad Zahid Hamidi untuk membubarkan parlimen tahun ini.
Dengan hanya tiga bulan lagi dan musim tengkujuh semakin hampir, ia menimbulkan kebimbangan besar bahawa pilihan raya akan diadakan semasa musim banjir.
Ahmad Zahid berkata, BN bersedia mengharungi air bah semasa kempen PRU15.
Dia juga mendakwa pembangkang menggunakan isu banjir untuk melengakan PRU.
Ketika presiden Umno dan penyokongnya memberi tekanan kepada Ismail Sabri untuk membubarkan parlimen – New berkata perdana menteri tidak boleh bertindak bersendirian.
“Saya perlu tegaskan bahawa (di bawah Perlembagaan) kabinetlah yang menasihati Agong.
“Perdana menteri boleh bertindak di bawah kuasa am kabinet tetapi jika kabinet tidak meluluskan maka perdana menteri tidak boleh menasihati Agong secara unilateral,” katanya.
Beberapa menteri menolak gesaan PRU diadakan pada tahun ini, termasuk daripada Umno.
Sumber –
https://m.malaysiakini.com/news/637434

0

0

votes
Article Rating
Kongsikan artikel ini


DARIPADA NAK JADI PM KALI KETIGA, LEBIH BAIK TUN M TONJOLKAN ANAKNYA MUKHRIZ JADI PM

Minggu lalu, Tun Mahathir Mohamad secara terbuka menyatakan kesediaannya untuk menjadi Perdana Menteri sekali lagi selepas PRU15 akan datang.
Katanya, kali ini beliau hanya mahu memegang jawatan itu selama setahun saja.
Dengan hasrat yang dinyatakannya itu bermakna Tun Mahathir tidak berselindung lagi ingin kembali jadi Perdana Menteri buat kali ketiga dalam hidupnya.
Malangnya, setelah hampir seminggu masa berlalu, hasratnya itu langsung tidak mendapat sambutan yang diharap-harapkan.
Tiada parti politik lain yang menunjukkan kesediaan mahu menyahut hasratnya itu.
Malah di kalangan Pejuang dan GTA sendiri, hanya Khairuddin Abu Hassan seorang saja yang terlihat beria-ia mahu Tun Mahathir kembali jadi Perdana Menteri lagi.
Di kalangan netizen pula, hampir 100 peratus reaksi yang ditunjukkan terhadap berita Tun Mahathir mahu jadi Perdana Menteri lagi itu memperlihatkan mereka tanpa segan silu menolak hasrat tersebut.
Antara komen yang kedapatan ialah “cukup-cukuplah Tun”, “nanti kalau jadi Perdana Menteri, Tun letak jawatan lagi”, “jangankan setahun, seminit pun kami tak sanggup Tun jadi Perdana Menteri” dan pelbagai lagi reaksi yang semuanya bernada negatif belaka.
Dengan yang demikian, ditambah faktor usianya sudah mencecah 97 tahun, ternampak amat susah dan sia-sia saja Tun Mahathir mahu kembali lagi Perdana Menteri.
Zaman Tun Mahathir sebenarnya sudah berlalu, cukuplah dua kali jadi Perdana Menteri dan tiada yang sedia mahu menyokongnya lagi buat kali ketiga ini.
Berdasarkan respon sebegitu, adalah lebih baik Tun Mahathir membatalkan saja hasratnya itu.
Lagi pun, kalau gagal mencapainya, ia akhirnya akan memalukan nama Tun Mahathir juga sebagai negarawan terbilang dalam negara ini.
Maka, selari dengan kehendak semasa yang mahukan pemimpin muda menerajui negara, bersesuaian pula dengan jawatan Mukhriz Mahathir sebagai Presiden Pejuang, adalah lebih baik jika anaknya itu dinamakan sebagai calon Perdana Menteri kali ini.
Kalau tidak ditonjolkan sekarang, bila lagi Mukhriz nak meningkat karier politiknya?
Takkan asyik-asyik sang ayah saja nak jadi Perdana Menteri?
Tambahan lagi, dalam sejarah perjalanan politik Tun Mahathir sendiri, bahkan sering disebutnya sebelum ini bahawa beliau pernah menaikkan dua orang pemimpin UMNO sebagai Perdana Menteri iaitu Tun Abdullah Ahmad Badawi dan Najib Razak.
Jika orang lain boleh Tun Mahathir naikkan sebagai Perdana Menteri, apa kurangnya dengan anaknya sendiri?
Yang pasti, jika Mukhriz jadi Perdana Menteri, beliau pasti tidak akan mengecewakan Tun Mahathir sebagaimana Tun Abdullah dan Najib mengecewakannya sehingga kedua-duanya kemudian dijatuhkannya.
Hanya Mukhriz sebagai Perdana Menteri mampu memberi jiwa tenang dunia dan akhirat kepada Tun Mahathir.
– ShahbudinHusin 30/09/2022.

4.3

3

votes
Article Rating
Kongsikan artikel ini


KESIANNYA PRESIDEN UMNO NI, TAK HABIS2 MERENGEK NAK PRU15 SEGERA…

Meskipun jika PRU15 diadakan pada musim tengkujuh, Ismail Sabri Yaakob selaku perdana menteri sementara masih mempunyai kuasa dan melaksanakan tugas rasmi termasuk untuk menangani banjir, kata Presiden Umno Ahmad Zahid Hamidi.
Menurut pengerusi BN itu, ia merupakan kelebihan yang tidak dimiliki pembangkang dan menjadi kebimbangan mereka.
“Perdana menteri sementara ini melaksanakan tugasan rasmi rutin untuk memastikan kerajaan terus berfungsi. Malah mesyuarat rasmi berhubung urusan kerajaan boleh diadakan termasuk mempengerusikan mesyuarat Pengurusan Bencana Negara (Nadma).
“Dari segi kuasa dan kawalan terhadap banjir pada musim tengkujuh perdana menteri masih ada kuasa dan sukar pula pembangkang menonjol peranan mereka apabila musim tengkujuh,” katanya dalam hantaran di Facebook hari ini.
Antara kritikan utama terhadap desakan BN agar PRU15 diadakan pada tahun ini adalah ia berisiko diadakan ketika musim banjir, apatah lagi dengan banjir besar yang melanda semenanjung pada hujung tahun lalu.
Bagaimanapun BN dilihat bertegas dengan desakan itu, seperti yang disuarakan Zahid beberapa kali kepada Perdana Menteri Ismail Sabri Yaakob.
Sementara itu, Zahid hari ini berkata seandainya PRU15 diadakan ketika musim banjir, tidak bermakna ia berlangsung ketika banjir melanda seluruh negara.
“Insya-Allah pilihan raya akan diadakan sebelum itu lagi,” katanya.
Terdahulu, Zahid berkata rakyat sudah

boleh membaca

apa yang disifatkannya sebagai muslihat pembangkang yang membantah PRU15 dalam masa terdekat kerana mereka memerlukan lebih masa.
Timbalan Presiden Umno Mohamad Hasan turut membidas kepimpinan PH apabila mendakwa Umno dan BN mahu mengadakan PRU semasa banjir.
Katanya, dakwaan itu untuk menunjukkan BN seolah-olah tidak prihatin terhadap nasib rakyat.
Sumber –
https://m.malaysiakini.com/news/637623

5

1

vote
Article Rating
Kongsikan artikel ini


4 FAKTOR AGONG MUNGKIN TOLAK KEHENDAK UMNO BUBAR PARLIMEN

Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah, boleh menolak nasihat Perdana Menteri, Datuk Seri Ismail Sabri Yaakob, untuk membubarkan Parlimen dalam masa terdekat.
Pensyarah Undang-Undang dan Polisi di Universiti Teknologi Malaysia (UTM), Prof Madya Dr Muhammad Fathi Yusof, menggariskan empat faktor yang boleh dijadikan asas kepada penolakan Seri Paduka untuk tujuan membubarkan Parlimen.

Pertama, katanya, Perdana Menteri ketika ini tidak mewakili sebuah parti atau gabungan parti secara ‘solid'(kukuh), dengan amalan sebelum ini nasihat Perdana Menteri sudah dianggap mewakili Kabinet tanpa perlu dipersoalkan.

“Namun kini, jika Perdana Menteri menasihati Yang di-Pertuan Agong untuk pembubaran Parlimen, ia belum mewakili keseluruhan anggota jemaah menteri yang mewakili kerajaan.

“Maka nasihat Perdana Menteri mungkin ditolak atas alasan ia tidak dibuat secara kolektif sedangkan Perlembagaan memberikan penekanan kepada konsep ‘tanggungjawab bersama’ sepertimana di bawah Perkara 43(3) Perlembagaan Persekutuan,” katanya.
Sebab penolakan kedua pula, katanya sebagaimana keputusan Yang di-Pertuan Agong menolak nasihat pengisytiharan darurat berteraskan kepentingan awam, maka tidak mustahil nasihat Perdana Menteri untuk pembubaran Parlimen juga ditolak berasaskan kepentingan awam.

“Kepentingan awam boleh merujuk kepada beberapa faktor termasuklah ketidaksesuaian Pilihan Raya Umum (PRU) dilaksanakan pada musim tengkujuh dan faktor pembaziran jika PRU di peringkat Parlimen tidak berjalan serentak dengan pilihan raya peringkat Dewan Undangan Negeri (DUN) di beberapa negeri.
“Faktor ketiga, tindakan Yang di-Pertuan Agong yang mungkin tidak membubarkan Parlimen serta-merta walau pun selepas dinasihati Perdana Menteri tidak boleh dipersoalkan di mana-mana mahkamah seperti peruntukan Perkara 32,” katanya.

Mengulas lanjut, beliau berkata, faktor keempat penolakan pembubaran disebabkan rakyat terpaksa mengundi sewaktu musim tengkujuh dan PRU sebelum urusan belanjawan negara tidak disempurnakan dengan baik oleh kerajaan, serta risiko pembaziran akibat pilihan raya tidak serentak adalah satu langkah tidak popular dan bertentangan dengan sentimen umum rakyat.

“Sebarang tindakan Yang di-Pertuan Agong yang selari dengan kehendak rakyat sukar dipersoalkan walau pun ia kelihatan luar biasa,” katanya.
Maka, mengambil kira empat faktor itu, beliau menjangkakan tidak mustahil nasihat pembubaran Parlimen oleh Perdana Menteri akan ditolak, jika ia benar-benar berlaku.

“Adalah lebih baik bagi Perdana Menteri untuk mengutamakan keputusan Kabinet berbanding keputusan partinya.

“Jika Yang di-Pertuan Agong pernah menolak nasihat Perdana Menteri dan Kabinet untuk mengisytiharkan darurat pada Oktober 2020, maka tidak mustahil baginda juga menolak pembubaran Parlimen jika dinasihati oleh Perdana Menteri dalam masa terdekat ini,” katanya.

Beliau mendakwa, sungguhpun Kabinet tidak setuju pembubaran dilaksanakan, namun tidak mustahil Perdana Menteri akan bertindak juga mengikut kehendak partinya yang mahukan Parlimen dibubarkan segera.

Katanya, jika mengikut konvensyen Perlembagaan dan kefahaman peruntukan Perlembagaan secara literal iaitu Perkara 55(2), Yang di-Pertuan Agong perlu membubarkan Parlimen atas nasihat Perdana Menteri di bawah Perkara 40.

“Berbeza dengan pembubaran akibat hilang sokongan majoriti di bawah Perkara 43(4) dan 40(2)(b) yang boleh dilakukan atas budi bicara Yang di-Pertuan Agong,” katanya.

Dalam situasi pelbagai parti menguasai kerajaan negeri, katanya, maka langkah yang paling tepat ialah mewujudkan persefahaman dengan parti berbeza berkaitan waktu pembubaran Parlimen dan DUN.
Sumber –
https://www.google.com/amp/s/www.bharian.com.my/amp/berita/nasional/2022/10/1006791/4-faktor-agong-mungkin-tolak-nasihat-pm-bubar-parlimen-dalam-masa

4.3

4

votes
Article Rating
Kongsikan artikel ini


PARLIMEN BUBAR 12 OKTOBER?

Mesyuarat MT UMNO malam tadi membuat ketetapan bahawa PRU15 mesti diadakan pada tahun ini juga, meskipun berdepan kemungkinan berlaku musim tengkujuh dan banjir di beberapa negeri.
Sehubungan itu, Perdana Menteri Ismail Sabri Yaakob akan mengadap Yang Dipertuan Agong untuk mempersembahkan cadangan tarikh pembubaran Parlimen selaras dengan Perkara 40 (1) Perlembagaan Persekutuan.
“Keputusan mesyuarat ini adalah berasaskan pendirian konsisten UMNO sejak dari awal untuk memulangkan mandat rakyat yang tertangguh akibat pandemik Covid19 setelah runtuhnya kerajaan Pakatan Harapan kerana persengketan dalaman politik sesama mereka,” kata Setiausaha Agung UMNO, Ahmad Maslan dalam sidang medianya malam tadi.
Berikutan dengannya, berlegar di dalam UMNO bahawa 12 Oktober ini adalah tarikh yang dijangka Parlimen akan dibubarkan.
Isnin 3 Oktober, akan bermula sidang Parlimen dan 7 Oktober iaitu Jumaat adalah tarikh pembentangan Belanjawan 2023.
Sebagaimana diakui sendiri oleh Ismail Sabri sebelum ini dan jika tiada rintangan yang menghalang, Perdana Menteri selaku “poster boy” BN akan membentangkan belanjawan kali ini.
Adalah dipercayai Ismail Sabri akan mengadap Yang Dipertuan Agong untuk mempersembahkan cadangan tarikh pembubaran Parlimen pada Isnin, 10 Oktober sebelum baginda dilaporkan berangkat ke luar negara.
Isnin 10 Oktober ialah cuti umum sempena Maulidur Rasul iaitu kelahiran Nabi Muhamad SAW.
Sekiranya pembubaran Parlimen itu diperkenankan oleh Agong, Ismail Sabri akan memaklumkan perkara tersebut kepada mesyuarat kabinet pada Rabu, 12 Oktober.
Ia kemudian akan disusuli dengan pengumuman atau sidang akhbar oleh Perdana Menteri pada tengahari Rabu 12 Oktober itu untuk mengumumkan Parlimen dibubarkan bagi memberi laluan PRU15 diadakan.
Difaham selepas mesyuarat kabinet 12 Oktober itu juga akan berlangsung sesi bergambar sebagai detik terakhir mesyuarat kabinet kerajaan Keluarga Malaysia diadakan.
Ini bermakna, perbahasan Belanjawan 2023 ini hanya akan berlaku selama dua hari iaitu pada 11 dan dan 12 Oktober sebelum Parlimen diumumkan dibubarkan pada tengahari atau petang 12 Oktober itu.
Proses seterusnya terserah kepada SPR menentukan tarikh penamaan calon dan pengundian, tetapi ramai menjangkakan hari mengundi akan ditetapkan sama ada 12 atau 19 November.
Adakah ketika kempen dan pengundian nanti, banjir belum berlaku atau ia sedang melanda? –
ShahbudinHusin 01/10/2022.

4.8

4

votes
Article Rating
Kongsikan artikel ini


MENGKRITIK PRESIDEN UMNO LEBIH BERDOSA DARIPADA MENGKRITIK PERDANA MENTERI

Tiga pemimpin yang diambil tindakan oleh MT UMNO baru-baru ini secara umumnya hanyalah kerana mereka merupakan pengkritik kepada Presiden parti, Ahmad Zahid Hamidi.
Tajuddin Abdul Rahman, Ketua UMNO merangkap Ahli Parlimen Pasir Salak, sebelumnya adalah penyokong kuat Zahid Hamidi dan berikutan kalah bertanding Naib Presiden UMNO pada pemilihan 2018, beliau dilantik sebagai Ahli MT dan Pengarah Pilihanraya BN.
Tetapi, setelah kecenderungannya beralih arah dan memihak kepada Perdana Menteri, Ismail Sabri Yaakob serta mengkritik Zahid Hamidi, semua jawatan politik lantikan yang dipegangnya segera ditarik balik.
Tajuddin secara terbuka pernah mengadakan sidang media mengkritik Zahid Hamidi berhubung kemelut politik semasa, termasuk mengenai sokongan Presiden UMNO itu kepada Anwar Ibrahim untuk menjadi Perdana Menteri.
Penggantungannya selama enam tahun yang diputuskan oleh MT UMNO pada 30 September lalu secara mudahnya adalah tindakan untuk menggugurkannya daripada terus dicalonkan sebagai Ahli Parlimen Pasir Salak.
Ketua UMNO Bahagian Alor Setar, Mohd Yusof Ismail yang turut digantung selama enam tahun adalah juga ialah kerana tindakannya yang kerap mengkritik Zahid Hamidi.
Bagaimanapun, tidak seperti Tajuddin, Mohd Yusof mendakwa, beliau hanya mengkritik Presiden UMNO itu secara tertutup dalam ruang sembang Grup Whatsapp saja.
Mengakui dirinya adalah penyokong kuat Ismail Sabri, ternampak seperti tiada sebab lain Mohd Yusof digantung keahliannya melainkan kerana kritikannya terhadap Zahid Hamidi.
Sama seperti Tajuddin, penggantungan keahlian Mohd Yusof adalah untuk menjadikan beliau tidak layak dipilih sebagai calon mewakili UMNO dan BN dalam PRU15 akan datang.
Bagaimanapun, berbeza dengan Zaharin Md Yasin, seorang Ketua UMNO Cawangan dalam Bahagian Bandar Tun Razak, Kuala Lumpur yang diketahui kerap mengkritik Zahid Hamidi melalui tulisan dan video di media sosial, beliau sebaliknya dipecat terus keahliannya daripada UMNO.
Zaharin secara berterus-terang mengatakan beliau dipecat adalah kerana kritikannya kepada Zahid Hamidi dan menambah, akan memperhebatkan lagi serangannya setelah bukan lagi merupakan ahli UMNO selepas ini.
Secara mudah untuk difahami, ketiga-tiga mereka yang diambil tindakan oleh MT UMNO pada mesyuarat 30 September lalu adalah kerana dosa mereka mengkritik Presiden UMNO.
Namun, sepertimana kita semua sedia maklum, selain Zahid Hamidi yang menjadi sasaran kritikan ahli UMNO, Ismail Sabri sebagai Perdana Menteri turut tidak terkecuali menerima nasib yang sama.
Selain melalui tulisan di media sosial, terdapat juga individu tertentu daripada UMNO yang membuat live FB setiap malam untuk mengkritik dan kadang-kadang lebih sesuai dikatakan membalun Perdana Menteri.
Yang peliknya, tidak pernah pun mereka itu diambil tindakan atau sekurang-kurangnya diberi amaran oleh UMNO, walhal Perdana Menteri yang menjaga negara adalah daripada UMNO dan mewakili UMNO.
Kenapa pengkritik Perdana Menteri tidak diambil tindakan oleh UMNO, berbeza dengan pengkritik Presiden UMNO?
Apakah Perdana Menteri daripada UMNO yang menjaga 32 juta rakyat tidak wajar diberi perlindungan oleh parti berbanding Presiden UMNO yang hanya menjaga 3.4 juta ahli?
Apakah mengkritik Presiden UMNO yang hanya menjaga sedikit orang lebih besar dosanya daripada mengkritik Perdana Menteri yang bertanggungjawab menjaga seluruh rakyat negara ini?
Di manakah sebenarnya kemuliaan dan ketinggian institusi Perdana Menteri berbanding institusi Presiden di mata UMNO?
Kalau Perdana Menteri daripada UMNO pun tidak dimuliakan dan ditinggikan darjatnya oleh UMNO, siapa lagi yang diharapkan berbuat demikian?
Apakah jika Perdana Menteri adalah Presiden UMNO, maka hanya pada ketika itu perlindungan seimbang dapat diperolehinya?
– ShahbudinHusin 02/10/2022.

4.6

5

votes
Article Rating
Kongsikan artikel ini


UMNO BERCITA-CITA MAHU MENANG, TAPI ZAHID HAMIDI MAKIN MENAMBAH MUSUH

Mesyuarat MT UMNO dua hari lalu secara umumnya hanyalah bertujuan untuk memuktamadkan desakan kepada Perdana Menteri bahawa PRU15 mesti diadakan pada tahun ini.
Mesyuarat itu seterusnya disusuli dengan kejayaan menetapkan agar Ismail Sabri Yaakob mengadap Yang Dipertuan Agong dalam tempoh masa yang tidak terlalu lama bagi mempersembahkan cadangan tarikh Parlimen dibubarkan.
Dalam hal ini, adalah dijangka tarikh beliau mengadap Agong ialah selepas Belanjawan 2023 dibentangkan pada 7 Oktober depan.
Sebagaimana ditulis dalam artikel sebelum ini, Ismail Sabri dipercayai akan mengadap Agong pada 10 Oktober dan kemudian pengumuman Parlimen dibubarkan dilakukan pada Rabu, 12 Oktober iaitu selepas mesyuarat kabinet diadakan.
Salah seorang Naib Presiden UMNO, Mahadzir Khalid mengesahkan bahawa Ismail Sabri sendiri sudah bersetuju untuk membubarkan Parlimen pada tahun ini.
“Menerusi pertemuan semalam, kita berbincang mengenai perkara berkaitan PRU. Macam-macam isu dibangkitkan dari segi calonnya, duit, jentera dan macam-macamlah.
“Secara asasnya, Perdana Menteri sudah bersetuju PRU15 diadakan tahun ini. Cukuplah setakat ini saja komen saya,” katanya sebagaimana dilaporkan Berita Harian.
Berdasarkan keadaan itu, berlangsungnya PRU15 pada tahun 2022 ini semacam tidak boleh ditolak lagi, melainkan jika Agong enggan memberi perkenan.
Namun demikian, di sebalik desakan UMNO untuk mempercepatkan pembubaran Parlimen yang sudah tentu disertai dengan keyakinan mampu mencapai kemenangan, parti itu sebenarnya telah melakukan suatu kontradiksi yang mampu menyumbang kepada kekalahan.
Ia berikutan dalam mesyuarat MT malam semalam, sementara memutuskan PRU15 perlu diadakan pada tahun ini, UMNO juga membuat keputusan menggantung keahlian dua Ketua UMNO Bahagian serta memecat seorang Ketua Cawangan.
Mereka yang digantung keahlian selama enam tahun ialah Tajuddin Abdul Rahman, Ketua UMNO Bahagian Pasir Salak merangkap Ahli Parlimen Pasir Salak dan Ketua UMNO Bahagian Alor Setar, Mohd Yusof Ismail.
Yang dipecat pula ialah Zaharin Md Yasin, seorang Ketua Cawangan dalam UMNO Bahagian Bandar Tun Razak.
Sebagaimana semua orang tahu, ketiga-tiga pemimpin berkenaan diambil tindakan adalah disebabkan mereka sering mengkritik Presiden UMNO, Ahmad Zahid Hamidi.
Mohd Yusof dan Zaharin sendiri mengakui mereka diambil tindakan hanyalah kerana kritikan yang kerap dilakukan sebelum ini terhadap Zahid Hamidi.
Cuma, sebagaimana kita semua sedar, Tajuddin dan Zaharin kerap mengkritik Zahid Hamidi secara terbuka, manakala Mohd Yusof mengakui kritikan yang dilakukannya adalah secara tertutup dalam Grup Whatsapp.
Di ketika PRU15 kian hampir detiknya dengan kemenangan adalah matlamat yang ingin dicapai, meletakkan UMNO dalam keadaan paling kukuh dan bersatu seharusnya merupakan keutamaan parti itu ketika ini.
Malangnya, di sebalik Zahid Hamidi kian berjaya mendesak PRU15 disegerakan, beliau juga cuba bertindak “menghapuskan” para pengkritik dan penentangnya dalam UMNO.
Menggantung keahlian dan memecat mereka yang bergelar pemimpin pada ketika ini adalah tindakan yang tidak sesuai kerana ia boleh mewujudkan perpecahan dan merosakkan persiapan jentera parti menghadapi PRU, tambahan lagi jika mereka itu berstatus Ketua UMNO Bahagian.
Zahid Hamidi jangan lupa, UMNO sebenarnya kalah pada PRU14 lalu dan kedudukan kerajaan sekarang yang Perdana Menterinya, Ismail Sabri daripada UMNO adalah sekadar memiliki majoriti cukup makan saja.
Dengan itu, memastikan kemenangan di setiap kerusi Parlimen yang ditandingi BN adalah sangat mustahak serta bernilai.
Dengan menggantung Tajuddin dan Mohd Yusof, apakah dengan tindakan itu UMNO yakin BN mampu mempertahankan kerusi Parlimen Pasir Salak dan merampas kerusi Alor Setar yang kini dipegang pembangkang?
Bagaimana jika mereka itu, terutamanya Tajuddin yang dikenali sebagai “kaki lawan” membuat “kerja gila” dengan berkempen secara habis-habisan untuk memastikan UMNO tidak menang PRU15 akan datang?
Zaharin pula, walaupun hanya Ketua UMNO Cawangan, tetapi beliau adalah penggiat media sosial yang aktif yang sudah tentu ada penyokong atau pengikut di belakangnya.
Selepas dipecat tanpa diberi sebarang tunjuk sebab dan keadilan untuk membela diri, Zaharin secara terbuka dalam videonya mengatakan beliau akan menyerang Zahid Hamdii secara habis-habisan.
Secara mudah, tindakan UMNO terhadap ketiga-tiga mereka berkenaan lebih meletakkan UMNO berkurang kawan dan bertambah musuh.
Di suatu ketika dahulu, Zahid Hamidi sendiri berpesan – kita dalam politik ini mesti sentiasa menambah kawan dan mengurangkan musuh.
Dalam keadaan sekarang di mana Zahid Hamidi seperti terlupa kata-katanya sendiri, ditambah dengan musuh politik sedia ada memang sedang menanti serta perlu dihadapi – bagaimana beliau selaku Pengerusi BN mampu mencipta kemenangan melalui tingkah laku yang sumbang itu?
– ShahbudinHusin 02/10/2022.

4.8

6

votes
Article Rating
Kongsikan artikel ini


PERCAYALAH…OLEH KERANA MAHIADDIN BUKAN LAGI PM, HADI AKAN BAWA PAS KELUAR PN UNTUK BERSAMA PARTI ‘ITIK PATAH KAKI’

Presiden UMNO, Ahmad Zahid Hamidi akhirnya mendedahkan pertemuan beliau dengan Hadi Awang berlaku kerana Presiden Pas itu datang menemui beliau di kediamannya.
Kata beliau, Hadi telah datang ke kediamannya pada 17 September lalu.
Dalam erti kata lain, pertemuan itu berlangsung adalah disebabkan Hadi yang ingin bertemu Zahid Hamidi, bukannya Presiden UMNO mahu bertemu Presiden Pas itu.
Jika Zahid Hamidi yang ingin bertemu Hadi, pertemuan itu tentulah berlaku di tempat pilihan Hadi dan bukan di kediaman Zahid Hamidi.
Di sebalik Hadi sebelum ini pernah menggelar UMNO sebagai itik patah kaki, beliau kini nampaknya sanggup menebalkan muka datang menemui Zahid Hamidi sambil menghulurkan tangan untuk bekerjasama semula bagi menghadapi PRU15 akan datang.
Jika dahulu beliau membawa keluar Pas daripada MN melalui pintu belakang dan secara senyap-senyap semata-mata untuk menyertai PN, sekarang secara senyap-senyap juga beliau bertemu Zahid Hamidi tanpa pengetahuan PN.
Tidaklah sukar untuk menjangka bahawa Hadi bertemu Zahid Hamidi itu adalah petunjuk kecenderungan Pas yang sudah tidak tertahan lagi untuk keluar dan meninggalkan PN.
Kenapa semua ini berlaku?
Tidak lain sebabnya ialah kerana Mahiaddin Md Yasin yang merupakan Presiden Bersatu dan Pengerusi PN bukan lagi Perdana Menteri sekarang ini.
Kalaulah Mahiaddin masih lagi Perdana Menteri, bukan saja UMNO akan kekal dilabelnya sebagai itik patah kaki atau macam-macam label buruk yang lain, malah tentulah mustahil beliau sanggup mencari Zahid Hamidi untuk bertemu bagi membincangkan soal kerjasama.
Di sini jelas bahawa Pas adalah parti yang tak boleh pakai, tiada kesetiaan dan hanya memikirkan kelangsungan nikmat berjawatan dalam kerajaan, termasuk jawatan yang tak payah buat kerja dan hanya makan gaji buta.
Kemaruknya Pas kepada jawatan dan kedudukan dalam kerajaan boleh kata mengalahkan penganggur yang sudah berpuluh tahun tidak beroleh pekerjaan.
Tetapi, huluran tangan Pas kepada UMNO untuk bekerjasama itu tidaklah mudah disambut begitu saja kerana Zahid Hamidi tentulah tidak lupa semua kecurangan serta ketidaksetiaan Pas ketika berada dalam MN sebelum ini.
Sebab itu, beliau meletakkan tiga syarat jika Pas ingin bekerjasama semula dengan UMNO
Tiga syarat tersebut ialah Pas mesti keluar daripada PN, memutuskan semua hubungan dengan Bersatu dan mengumumkan secara rasmi berpisah sepenuhnya dengan Bersatu dan PN.
Sanggupkah Hadi memenuhi tiga syarat itu?
Sekali pandang, memang terlihat syarat-syarat tersebut amat berat untuk Pas penuhi.
Ada pula yang berkata, tidak mungkin Pas sanggup meninggalkan Mahiaddin yang begitu berjasa besar kerana beliaulah yang mula-mula membawa parti itu ke dalam kerajaan, melantiknya sebagai duta dan mencadangkan gelaran Tan Sri kepadanya.
Tetapi benarkah Hadi begitu teguh jiwa dan pendiriannya?
Dalam hal ini, percayalah bahawa keutamaan Pas sekarang ialah untuk kekal dalam kerajaan serta memenangi sebanyak mungkin kerusi wakil rakyat.
Maka, demi ingin kekal menikmati kedudukan dalam kerajaan dan keseronokan berjawatan dengan gaji lumayan itu, adalah dijangka pilihan akhir Pas ialah meninggalkan Bersatu dan PN untuk memilih bersama UMNO semula.
Pas kini sedar BN yang ditunjangi UMNO lebih mempunyai harapan dan peluang membentuk kerajaan berbanding Bersatu dan PN.
Hanya dengan menumpang kekuatan UMNO dan BN sajalah Pas dapat mengekalkan kenikmatan hidup dunia yang tidak pernah mereka rasai sebelum ini.
Dengan bersama Bersatu dan PN, Pas sedar nikmat dunia mereka bakal terlepas begitu saja.
Sampai hatikah Pas meninggalkan Mahiaddin, Bersatu dan keluar daripada PN?
Jangan risau tuan-tuan – Pas sentiasa ada dalil, siap dengan hadis-hadis pilihan sekali untuk menghalalkan tindakannya itu dan mereka akan terus mendabik dada mengatakan pilihan yang dibuat adalah betul dan selari dengan tuntutan Islam.
– ShahbudinHusin 03/10/2022.

4.7

11

votes
Article Rating
Kongsikan artikel ini


INI NAMANYA BANDUAN TAK SEDAR DIRI….

Berikutan permohonan Najib Razak untuk menghadiri sidang Parlimen ditolak oleh Jabatan Penjara, peguam bekas Perdana Menteri telah menulis surat rayuan kepada Menteri Dalam Negeri, Hamzah Zainuiddin bagi memohon pertimbangan selanjutnya.
Peguam Najib itu, Shafee Abdullah dipetik memberi tempoh sehingga jam 12.00 tengahari ini untuk Hamzah memberi jawapan kepada rayuan tersebut.
Sekiranya tidak mendapat jawapan, beliau berkata, tindakan undang-undang akan difailkan bagi membolehkan Najib hadir ke Parlimen.
Kegilaan apakah ini?
Sebagai banduan yang kini merengkok di penjara setelah didapati bersalah oleh sembilan hakim sehingga ke peringkat mahkamah paling tinggi sekali, bukan saja membuat rayuan dan mengambil tindakan mahkamah suatu tindakan yang salah, bahkan memohon untuk hadir ke Parlimen saja pun sudah dikira salah.
Apakah Najib tidak sedar status dirinya sekarang ini?
Sebagai pesalah dan banduan, Najib sepatutnya sedar beliau sekarang ini sudah hilang kelayakan sebagai Ahli Parlimen untuk hadir di Dewan Rakyat.
Menunggu pengampunan diraja dan semakan kehakiman tidak mengubah statusnya sebagai banduan dan boleh menjadikannya seolah-olah seperti rakyat biasa yang bebas dan merdeka.
Beliau hanya boleh hadir ke mahkamah untuk kes perbicaraan saja, itu pun dengan kawalan keselamatan oleh pihak penjara.
Kematian ahli keluarga, acara pengkebumian dan pelbagai kecemasan lain pun tidak boleh dihadiri oleh banduan, melainkan yang kritikal seperti kematian ibu bapa, isteri dan itu pun melalui pertimbangan yang khusus serta tidak semestinya semua banduan wajib diberi pelepasan.
Dalam konteks Najib, apakah hadir ke Parlimen sesuatu yang sangat penting bagi beliau sehingga perlu membuat permohonan, kemudian mengemukakan rayuan setelah ia ditolak dan seterusnya ingin mengambil tindakan undang-undang pula?
Apa yang Najib mahu tunjukkan kepada rakyat dan dunia dengan tindakannnya?
Apakah juga kehadirannya ke Parlimen selama ini 100 peratus sehingga terasa amat bersalah tidak dapat menghadirinya kali ini?
Kalau begitu, apakah semua banduan lain juga boleh membuat permohonan yang sama, misalnya untuk hadir ke majlis anak menerima ijazah, bapa saudara kahwin baru dan majlis sukan anak misalnya?
Dengan status sebagai banduan sekarang ini, bukan saja Parlimen tidak lagi penting baginya, malah Parlimen juga tidak lagi menganggap beliau sebagai penting.
Tolonglah Najib, sedarlah diri sikit!!
Jadi banduan pula bukan kerana kesalahan kecil seperti mencuri telur ayam dan seumpamanya, tetapi kerana kesalahan yang membuatkan negara malu di mata dunia.
Dengan itu, tak payahlah sekarang ini mengada-ngada nak tunjuk baik minta hadir ke Parlimen, konon mahu menunaikan tanggungjawab sebagai Ahli Parlimen.
Segala-galanya sudah tiada erti lagi, duduk diam-diam di penjara dan bermuhasabah atas kesalahan masa lalu jauh lebih bererti sebelum dunia ini ditinggal pergi.
Urusan negara dan berbahas di Parlimen biarlah mereka yang bukan banduan melaksanakannya.
– ShahbudinHusin 04/10/2022.

4.4

18

votes
Article Rating
Kongsikan artikel ini


DI SEBALIK TEKA-TEKI KIAN MEMBERAHI, RAMAI BERHARAP AGONG TOLAK PRU15 DI MUSIM BANJIR

Susulan majlis taklimat UMNO Isnin lepas, teka-teki mengenai tarikh pembubaran Parlimen kian menjadi topik yang semakin memberahikan ramai orang.
Semua parti politik, orang politik dan rakyat kebanyakan ghairah bercakap mengenainya.
Pelbagai tarikh dimunculkan sebagai logik bagi Perdana Menteri, Ismail Sabri Yaakob akan mengadap Yang Dipertuan Agong bagi mencadangkan tarikh pembubaran Parlimen.
Ada yang berkata esok, 6 Oktober sebagai tarikh Ismail Sabri akan mengadap Agong dan seterusnya beliau akan mengumumkan Parlimen dibubarkan pada keesokannya iaitu 7 Oktober.
Jika itu berlaku, bermakna pembentangan Belanjawan 2023 yang dijadualkan pada petang 7 Oktober secara automatik akan ditiadakan.
Begitu pun, majlis mengadap esok bukanlah khusus untuk mencadangkan pembubaran Parlimen, sebaliknya ia adalah rutin mingguan bagi Perdana Menteri kerana sepanjang sesi Parlimen berlangsung, mesyuarat kabinet diadakan pada hari Jumaat.
Jika tiada sidang Parlimen, mesyuarat kabinet akan diadakan pada hari Rabu dan Perdana Menteri mengadap Agong pada hari Selasa.
Ada pula yang berkata, Ismail Sabri akan mengadap Agong pada Isnin, 10 Oktober sebelum baginda berangkat ke luar negara pada sebelah malamnya.
Seterusnya dikatakan Perdana Menteri akan mengumumkan pembubaran Parlimen sama ada pada 10 atau 12 Oktober.
Setakat ini, meski pun ada tarikh-tarikh lain yang diperkatakan, dua tarikh di atas adalah paling banyak sekali diperbualkan sama ada di alam nyata atau di alam maya.
Tetapi, harus diingat, apa jua tarikh yang disebutkan itu, ia hanya akan menjadi kenyataan jika Agong memberi perkenan kepada cadangan yang dikemukakan oleh Perdana Menteri.
Bagaimana jika Agong tidak memberi perkenan kepada pembubaran Parlimen dan mahu Ismail Sabri meneruskan khidmat sebagai Perdana Menteri sehingga habis penggal?
Sebenarnya tidak mustahil untuk Agong menolak cadangan pembubaran Parlimen kerana baginda sebelum ini pernah menolak cadangan darurat yang dicadangkan oleh Mahiaddin Md Yasin.
Lagi pula, memang termaktub bahawa Agong mempunyai kuasa untuk menolak cadangan pembubaran Parlimen.
Lebih daripada itu, suasana dalam negara ketika ini seperti ancaman banjir berikutan musim tengkujuh, kemalapan ekonomi dan kesusahan rakyat akibat susutnya nilai ringgit dan pelbagai masalah semasa lainnya adalah dirasakan tidak begitu sesuai untuk ia dijadikan medan bagi ahli-ahli politik untuk berebut kuasa.
Sabarlah dulu, tunggu lima enam bulan lagi sehingga rakyat cukup selesa dan tidak begitu terbeban lagi kehidupan mereka, barulah sesuai ketika itu untuk diadakan PRU.
Lima enam bulan lagi, macam-macam perkara boleh dilakukan oleh kerajaan untuk menyelesaikan masalah kehidupan rakyat.
Mengadakan PRU ketika pengundi tidak selesa dan dibebani dengan pelbagai masalah dalam kehidupan mungkin akan menyebabkan tidak ramai yang keluar mengundi dan akhirnya kerajaan yang terpilih bukanlah sebuah kerajaan benar-benar telah dipilih oleh rakyat terbanyak.
Sesetengah pihak barangkali gembira dengan peratusan keluar mengundi yang rendah itu kerana peluang mereka untuk menang lebih tinggi, tetapi dari segi keadilan kepada semua parti, ia langsung tidak adil sama sekali.
Semua parti politik, baik pembangkang atau kerajaan, kecuali kluster tertentu dalam UMNO, bahkan secara terbuka menolak PRU15 diadakan pada hujung tahun ini.
Termasuk menolak itu ialah PN dan Pas yang merupakan sebahagian daripada kerajaan, bahkan bilangan Ahli Parlimen kedua-duanya lebih ramai daripada Ahli Parlimen UMNO.
Jadi, bagaimana kelompok minoriti dalam kerajaan ada hak mahu membubarkan Parlimen jika golongan majoriti tidak bersetuju dengannya?
Di samping itu, meneliti kenyataan Perdana Menteri sendiri kebelakangan ini, kita dengan sendirinya dapat memahami beliau sebenarnya sedang ditekan untuk membubarkan Parlimen.
Sekurang-kurangnya ada tiga kenyataan Perdana Menteri kebelakangan ini yang memberi gambaran beliau pun mahu PRU15 tidak digopoh-gopohkan untuk disegerakan.
Pertama, beliau menyebut – “kalau kita nak buat pilihanraya kena ada asas yang kuat untuk dipercepatkan. Cuma…tarikh tu tunggulah. Kalau dari tahun lepas boleh tunggu, tahun ni pun boleh tunggu.”
Kedua, Ismail Sabri mahu Belanjawan 2023 yang dibentangkan pada Jumaat nanti mendapat sokongan untuk diluluskan, termasuk daripada Ahli Parlimen pembangkang.
“Saya percaya bajet ini akan diterima kerana ia untuk rakyat. Kalau pembangkang tolak, bermakna mereka tak setuju dengan apa yang diperuntukkan kerajaan untuk rakyat.
“Kalau bajet tak lulus, dari segi emolumen untuk bayar gaji kakitangan kerajaan pun tak boleh buat. Jadi, bajet perlu diluluskan,” tambah beliau.
Ketiga, Ismail Sabri juga menyebut tiada parti boleh mempengaruhi Perdana Menteri untuk membubarkan Parlimen.
Walaupun, dalam kenyataan itu beliau merujuk kepada pembangkang, tetapi tidak mustahil ia juga merupakan libasan pukul anak sindir menantu yang ditujukan kepada UMNO yang semua orang tahu sentiasa saja menekan beliau untuk cepat-cepat membubarkan Parlimen.
Berdasarkan semua itu, ia menunjukkan paling awal pun Ismail Sabri mahu membubarkan Parlimen ialah selepas Belanjawan 2023 diluluskan iaitu pada penghujung November nanti.
Sekiranya Agong tidak memberi perkenan pula kepada pembubaran Parlimen – bahkan inilah yang paling menggembirakan rakyat sebenarnya – PRU15 hanya akan diadakan pada penghujung penggal iaitu sebelum Jun 2023 dan Ismail Sabri mungkin pada ketika itu beroleh lebih keselesaan dan kebebasan sebagai seorang Perdana Menteri. –
ShahbudinHusin 05/10/2022.

5

2

votes
Article Rating
Kongsikan artikel ini


LUAHAN SISI GELAP PENSYARAH2 IPG

Keluhan dari Pensyarah-Pensyarah Perguruan.
1. Sungguh lucu bila majoriti pensyarah IPG setuju dengan pertukaran cuti semester yang berjumlah lebih dari 80 hari setahun kepada cuti tahunan sebanyak 35 hari. Ini sungguh melucukan.
2. Apa yang sebenarnya berlaku? rupa-rupanya kaedah kutip data persetujuan pensyarah tidak berlaku dengan cara yang sepatutnya, sedangkan majoriti pegawai IPGM adalah pemegang PhD. semasa proses kutip data dibuat disertakan nama, jabatan, kampus. ini menyebabkan keputusan para pensyarah membuat keputusan terpaksa bersetuju, dan juga dikatakan para pensyarah yang tidak setuju di ugut akan diturunkan ke sekolah. akhirnya keluarlah keputusan yg melucukan ini.
3. Apa kesannya pd pensyarah? IPGM mula melaksanakan program 3 semester setahun, maka akan jadi kelam kabut lah para pensyarah mengejar segala macam date line. stress meningkat lagi dengan pelbagai dokumentasi, audit yang ketat, seperti seronok mencari kesalahan dan bukan lagi untuk memastikan proses kerja adalah betul.
4. Semasa cuti semester para pensyarah di bayar jika mengajar kursus dalam cuti (KDC) dengan kadar mengikut Gred, tetapi sekarang tidak lagi di bayar walaupun pelajar KDC membayar yuran. ke mana duit yuran itu pergi? Malah kos observe praktikum pun di catu. Bimbingan praktikum hanya di bayar 2 kali sedangkan sepatutnya bimbingan praktikum perlu di buat 4 kali. Jika tempat praktikum yang jauh hanya di bayar sekali, yang lain bimbingan dibuat secara online, adilkah untuk pelajar yang jauh sedangkan kadar yuran sama seperti rakan yang tinggal dekat dengan kampus, Pensyarah jadi stress.
5. Masa praktikum kelam kabut sebab cuti semester IPG tidak sama dengan cuti sekolah.
6. Segala susah payah sistem 3 semester ini yang berpunca dari cuti tahunan, diharapkan memendekkan tempoh pengajian pelajar TETAPI tempoh pengajian kekal sama seperti sistem 2 2 semester setahun. sungguh lucu dan menyusahkan.
7. Stress Pensyarah bertambah apabila ramai pensyarah memilih untuk pencen pilihan, apabila di tanya kenapa majoriti menjawab terlalu penat dengan kerenah IPGM yang kelihatan terlalu berkejar untuk kelihatan seperti universiti sehingga mengabaikan kelebihan yang ada pada sistem DG. Kelebihan DG tak nak, kelebihan DS tak dapat, dimana IPG? entah lah.. pensyarah jadi stress.
8. Dimana kebajikan pensyarah? kalau pensyarah ditekan dimana saluran mengadu? Mengapa persatuan pensyarah tidak wujud? atau mungkin tidak di benarkan wujud? pensyarah jadi stress.
9. Banyak arahan dari IPGM tidak selaras dgn keadaan dan beban tugas di kampus. mengapa berlaku? mengapa IPGM seperti tidak memahami keadaan di kampus? Perkara Ini terjadi kerana kewujudan IPGM hari ini tidak selari dengan cadangan penubuhannya. Penubuhannya sepatutnya berkonsepkan seperti UiTM iaitu induk juga berada di kampus iaitu di Enstek tetapi IPGM tidak mahu berpindah ke Enstek dengan alasan yang tidak diketahui. Sekian lama IPGM berada di Cyberjaya dan kelihatan seperti Bahagian Pendidikan, berapa kos sewaan bangunan? Sepatutnya IPGM juga perlu bersama pelajar kampus barulah segala dasar dan arahan lebih kemanusiaan dan realistik.
10. Apa perlu dilakukan untuk meredakan stress pensyarah? Data persetujuan cuti tahunan perlu dikutip semula dengan lebih telus tanpa nama, jawatan, jabatan, kampus serta tiada ugutan. Kalau betul memang ramai pensyarah sukakan cuti tahunan 30 hari setahun boleh teruskan. Jika keputusan sebaliknya maka ianya menganiaya para pensyarah.
11. IPGM perlu balik ke kampus Enstek bersama pelajar, barulah dasar dan arahan lebih realistik kerana melalui situasi yang sama dgn kampus. Jika IPGM tidak setuju maka kembalikan IPG kepada BPG yang lebih bersifat keguruan. perlu kutip data berapa ramai pensyarah mahu kekal bawah IPGM atau mahu dibawah BPG. Cara kutip data perlu telus tanpa unsur bias.
12. Persatuan pensyarah IPG perlu diwujudkan bagi menjaga kebajikan pensyarah. Banyak kes pensyarah di aniaya oleh pengurusan dan di tukarkan.
sekian.
Dari Seorang pandangan seorang Pensyarah

4.5

13

votes
Article Rating
Kongsikan artikel ini


BATALKAN SURAT NIAT KONTRAK MERIAM, KEMBALI KEPADA PROSES TENDER TERHAD – GESA RAFIZI KEPADA HISHAMMUDDIN

Saya berterima kasih kepada Menteri Pertahanan, Dato’ Seri Hishamuddin Hussin yang memberi maklum balas positif mengenai pendedahan kontrak pembekalan meriam artileri SPH berjumlah RM834 juta.
Saya telah mendedahkan bagaimana keputusan Kerajaan Persekutuan melantik MA Analytics Sdn Bhd, sebuah syarikat setahun jagung untuk dianugerahkan kontrak ini secara rundingan terus adalah bertentangan dengan kehendak pertahanan negara.
Kementerian Pertahanan secara jelas memohon supaya kontrak ini dibuat secara tender terhad supaya spesifikasi pertahanan dapat dipenuhi pada harga yang terbaik untuk negara.
Kenyataan Hishamuddin itu mengesahkan bahawa keputusan Kerajaan Persekutuan memberi tender secara rundingan terus itu adalah benar.
Jawapan beliau semalam hanyalah menyebut bahawa kontrak itu tidak muktamad kerana masih dirundingkan.
Masalahnya, jika keputusan Kerajaan Persekutuan melalui Surat Niat tidak dibatalkan segera, kontrak itu masih lagi akan diberikan kepada MA Analytics Sdn Bhd. Yang mungkin berubah hanyalah harga akhir yang dibayar oleh rakyat.
Oleh itu, saya menyambut baik kenyataan Hishamuddin dengan menggesa supaya keputusan melantik MA Analytics Sdn Bhd secara rundingan terus dibatalkan dengan segera.
Sebaliknya, Kerajaan Persekutuan hendaklah kembali kepada proses tender terhad seperti yang disarankan oleh Kementerian Pertahanan mengikut spesifikasi persenjataan yang telah ditetapkan oleh Angkatan Tentera Darat.
Apatah lagi dalam keadaan MA Analytics Sdn Bhd nampaknya didalangi oleh pihak-pihak berkepentingan yang ada kaitan dengan Timbalan Menteri Pertahanan sendiri, Dato’ Sri Ikmal Hisham Abdul Aziz. Ahli Parlimen Tanah Merah ini menang atas tiket UMNO tetapi melompat menyertai BERSATU selepas PRU14.
Semakan rekod Suruhanjaya Syarikat Malaysia dan siasatan ke atas individu-individu terbabit dalam MA Analytics Sdn Bhd menunjukkan pemilikan bersama syarikat-syarikat dengan anak Ikmal Hisham iaitu Ikmal Hadzlan bin Ikmal Hisham dan isteri Ikmal Hisham iaitu Datin Seri Norihan Ayob.
Saya akan menunjukkan bukti-bukti pemilikan bersama yang mengesahkan bahawa MA Analytics Sdn Bhd adalah syarikat kroni berkait dengan Timbalan Menteri Pertahanan esok.
Saya pasti Hishamuddin sedia maklum mengenai perkara ini.
Jika dia benar-benar prihatin mengenai kepentingan pertahanan negara, wajarlah dia mengambil tindakan sebagai Menteri Pertahanan membatalkan Surat Niat kepada MA Analytics Sdn Bhd dengan segera.
Saya juga menunggu maklum balas dari Timbalan Menteri Pertahanan, Ikmal Hisham Abdul Aziz mengenai pendedahan ini.
RAFIZI RAMLI
Timbalan Presiden Keadilan.

5

5

votes
Article Rating
Kongsikan artikel ini


TIADA KRISIS PERLEMBAGAAN JIKA AGONG TOLAK BUBAR PARLIMEN

Adakah Krisis Perlembagaan Akan Berlaku Jika Yang di-Pertuan Agong Tolak Permohonan Perdana Menteri Untuk Bubarkan Parlimen?
Jawapannya tidak. Kenapa?
Pertama, jika permohonan Perdana Menteri untuk pembubaran Parlimen ditolak, itu bermakna Yang di-Pertuan Agong (YDPA) bertindak betul berdasarkan peruntukan undang-undang di bawah Perkara 40 (2)(b) Perlembagaan Persekutuan iaitu YDPA boleh bertindak menurut budibicaranya tidak memperkenankan permintaan bagi pembubaran Parlimen.
Kedua, YDPA sebagai Ketua Negara perlu memikirkan kepentingan negara dan Rakyat yang selalu Baginda sebut berulang kali.
Apa kepentingan negara?
Tentu sekali soal Belanjawan Negara tahun 2023 yang akan dibentangkan mengikuti jadualnya pada jam 4 petang Jumaat 7 Oktober 2022.
Bahagian VII Perlembagaan Persekutuan adalah berkenaan Peruntukan Kewangan.
Di bawah Perkara 99(1) Perlembagaan Persekutuan disebut dengan jelas bahawa Yang diPertuan Agong hendaklah, berkenaan dengan tiap-tiap tahun kewangan, menyebabkan dibentangkan di hadapan Dewan Rakyat suatu penyata terimaan dan perbelanjaan yang dianggarkan bagi Persekutuan untuk tahun itu.
Hal Belanjawaan 2023 adalah Hal Negara, hal kewangan, Hal ekonomi. Ia bukan Perkara main-main. Ia juga bukan Hal politik kepartian atau Hal kepentingan individu.
YDPA tentu sedar bahawa Belanjawan 2023 yang telah disiapkan dengan rapi oleh Kementerian kewangan amat wajar dibentangkan pada 7 Oktober ini, kemudian dibahaskan dan diluluskan dengan Pengundian di Dewan Rakyat.
Jika Parlimen dibubarkan tergesa-gesa dalam sehari dua ini, apa jadi dengan nasib Rang Undang-undang Belanjawaan 2023 tersebut?
YDPA mungkin akan bertanya kepada Perdana Menteri Ismail Sabri Yaakob mengapa tergesa-gesa hendak bubarkan Parlimen bagi mengadakan Pilihanraya sedangkan urusan Belanjawan Negara yang dibuat atas nama Yang diPertuan Agong tidak diselesaikan?
YDPA juga akan memikirkan nasib Rakyat jelata.Perdana Menteri juga boleh ditanya kenapa hendak diadakan pilihanraya dalam musim monson tengkujuh akan melanda Malaysia dengan kemungkinan banjir besar?
YDPA juga tentu menyedari yang mahu sangat pembubaran Parlimen dengan segera sekarang untuk diadakan pilihanraya umum mengejut hanya Parti Umno terutama Presidennya, Ahmad Zahid Hamidi.
YDPA mungkin maklum parti-parti politik lain sama ada Pakatan Harapan, PAS, Perikatan Nasional dan lain-lain kecuali Umno semuanya menolak pembubaran Parlimen mengejut dan pilihanraya umum yang tergesa-gesa.
Malah YDPA boleh mendapatkan kepastian daripada Perdana Menteri Ismail Sabri sama ada Jemaah Menteri telah buat keputusan untuk pembubaran Parlimen seperti yang dikehendaki di bawah Perkara 40(1) Perlembagaan Persekutuan bagi membolehkan Perdana Menteri mengadap YDPA untuk menasihati Baginda untuk membubarkan Parlimen.
Sebenarnya Umno Dan Perdana Menteri Ismail Sabri Yaakob dari Umno berada dalam keadaan defensif dan lemah untuk memaksakan kehendaknya terhadap Yang diPertuan Agong supaya segera membubarkan Parlimen bagi mengadakan Pilihanraya Umum awal.
Jika YDPA tegas memelihara kuasa budibicaranya demi kepentingan negara dan Rakyat maka institusi Raja Berperlembagaan akan dihormati dan dipandang tinggi oleh Rakyat dan masyarakat dunia antarabangsa.
Hassan Abdul Karim
Ahli Parlimen Pasir Gudang
Rabu 05/10/2022

5

1

vote
Article Rating
Kongsikan artikel ini